
CAPITOLUL I 
Dispoziții generale

Art. 1. (1) Prezentul Regulament de ordine interioară a fost elaborat în conformitate cu prevederile Legii învăţământului Preuniversitar nr. 198/2023, cu modificările și completările ulterioare, ale Regulamentului de organizare şi funcţionare a unităţilor de învăţământ preuniversitar – aprobat prin O.M.E. nr. 5726/2024, cu completările și modificarile ulterioare, ale O.M.E. nr. 6235/2023 pentru aprobarea Procedurii privind managementul cazurilor de violență asupra antepreșcolarilor/ preșcolarilor/ elevilor și personalului unității de învățământ, precum și al altor situații corelate în mediul școlar, prevederile O.M.E. nr. 4200/28.05.2025 privind pentru aprobarea Procedurii privind mecanismul de semnalare anonimă a faptelor de violență și a suspiciunilor privind consumul de droguri și alte abateri de la normele de bună conduită în unitățile de învățământ preuniversitar, precum și prevederile Statutului Elevului – aprobat prin O.M.E. nr. 5707/2024, ale Legii nr. 53/2003 privind Codul muncii, republicată, cu modificările şi completările ulterioare, ale Contractului individual de muncă şi ale altor acte normative elaborate de Ministerul Educației și Cercetării şi Inspectoratul Școlar.
[bookmark: _Hlk221029410](2) Respectarea  prevederilor Regulamentului de ordine interioară este obligatorie pentru toți angajații Grădiniței cu program normal și prelungit “Nicholas Kindergarten” cât și pentru părinții/ reprezentanții legali ai copiilor înscriși.
Art. 2. (1) Prezentul regulament stabilește, în conformitate cu legea și la nivelul Grădiniței cu program normal și prelungit „Nicholas Kindergarten”, drepturile și obligațiile angajatorului și ale angajaților, precum și condițiile specifice de muncă, având ca obiectiv promovarea unor relații de muncă echitabile și asigurarea protecției sociale a personalului.
(2) Prezentul Regulament stabilește drepturile și obligațiile angajatorului și ale angajaților, regulile de securitate și sănătate în muncă, prevederi privind nediscriminarea, demnitatea și prevenirea hărțuirii, procedurile de soluționare a conflictelor și sesizare a cazurilor de violență, normele de disciplină și sancțiunile aplicabile, regulile privind contractul individual de muncă, formarea profesională și evaluarea angajaților, protecția datelor cu caracter personal, condițiile de acces în unitate, reglementările privind fumatul și alte dispoziții referitoare la desfășurarea activității în cadrul grădiniței.
Art. 3. (1) Prevederile prezentului Regulament se aplică tuturor angajaților Grădiniței cu cu program normal și prelungit ”Nicholas Kindergarten”, indiferent de durata contractului individual de muncă, de funcţia pe care o deţin sau de poziţia ierarhică ocupată, respectiv: personal didactic de predare şi conducere, personal didactic auxiliar şi personal administrativ (categoriile de personal sunt stabilite de prevederile Legii învăţământului preuniversitar nr. 198/2023, cu modificările și completările ulterioare).
(2) Fiecare angajat al  grădiniței semnează că a luat la cunoștință prevederile Regulamentului de ordine interioară.
(3) După aprobare, conducerea grădiniței și educatoarele/profesorii pentru educație timpurie, vor comunica elemente de conținut, părinților/reprezentanților legali pentru punerea în aplicare.
Art. 4. Toţi angajaţii, indiferent de perioada pentru care au fost încadraţi în grădiniță, au obligaţia de a respecta normele de comportare şi conduită, disciplina în muncă, de îndeplinire cu competenţă şi eficienţă a sarcinilor ce le revin, pe sectoare de activitate, prin contractul individual de muncă, în baza menţiunilor din fişa postului.
Art. 5.  Prevederile prezentului regulament pot fi modificate atunci când aceste schimbări contribuie la îmbunătățirea procesului instructiv-educativ, la eficientizarea activității administrativ-gospodărești, la consolidarea prestigiului grădiniței sau la menținerea unui climat favorabil dezvoltării armonioase a copiilor preșcolari.

CAPITOLUL II
Organizarea și funcționarea Grădiniței

[bookmark: _Hlk150185843]Art. 6. Grădinița cu program normal și prelungit „Nicholas Kindergarten” este acreditată și face parte din rețeaua școlară națională, care se constituie în conformitate cu prevederile legale.
Art. 7. (1) Grădinița cu cu program normal și prelungit „Nicholas Kindergarten” este o unitate de învățământ cu personalitate juridică, în conformitate cu prevederile legislației în vigoare și are următoarele elemente definitorii:
a) act de înființare – ordin de ministru;
b) dispune de patrimoniu în proprietate privată/comodat (sediu, dotări corespunzătoare, adresă);
c) cod de identitate fiscală (CIF); 
d) cont bancar.
e) sigiliul cu stema României, cu denumirea Ministerului Educației și Cercetării precum și cu denumirea exactă a unității de învățământ.
[bookmark: _Hlk150185937](2) Grădinița cu program normal și prelungit „Nicholas Kindergarten” are personal de conducere, personal didactic de predare, didactic auxiliar, administrativ și buget propriu. 
Art. 8. (1) Grădinița cu program normal și prelungit „Nicholas Kindergarten” funcționeazã în baza unui plan de şcolarizare aprobat de  ISMB pentru 110 copii, repartizați în 10 grupe.
(2) Grupele de copii sunt grupe omogene (grupă antepreșcolară, grupa mică: 3-4 ani; grupa mijlocie: 4-5 ani; grupa mare: 5-6 ani).
Organizarea programului grădiniței
Art. 9. (1) Anul şcolar începe la 31 august 2026 şi se încheie la 31 august 2027.
(2) Structura anului școlar, respectiv perioadele de desfãşurare a cursurilor şi vacanţelor se stabilesc prin ordin al ministrului educaţiei și se aduc la cunoștința cadrelor didactice la începutul anului școlar.
Art. 10. (1) Prin hotărârea consiliului de administrație, grădinița organizează activități și pe perioada vacanței de vară, doar dacă există un număr suficient de cereri care să acopere cheltuielile grădiniței (cel puțin 4/5 copii/grupă și un minimum de 30/50 total);
(2) În vederea participării la activitățile educative menționate la alin. (1), părinții și grădinița încheie act adițional la contractul educațional prevăzut în anexa la prezentul regulament.
Programul beneficiarilor primari
Art. 11. (1) Beneficiarii primari pot fi înscriși în grădiniță cu program normal sau cu program prelungit:
· - cu program normal 08:00 – 13:00
· - cu program prelungit 08:00 – 18:00
(2) Acesta se desfășoară între orele 08.00-18.00 astfel:
· 08:00 – 08:30 – sosirea copiilor;
· 08:30 – 09:15 – mic dejun;
· [bookmark: _Hlk210381172]09:15 – 10:30/ 10:45  – jocuri și activități liber-alese (ALA1), centre de interes, activități pe domenii 
                                          experiențiale (ADE);
· 10:30 – 10:45 –  gustare de fruct (Seria 1);
· 10:45 – 11:00 –  gustare de fruct (Seria 2);
· 11:00 – 12:15/ 12:45  -  jocuri și activități liber-alese ALA2 (jocuri de mișcare, jocuri distractive,
                                           concursuri, spectacole de teatru, audiții literare/ muzicale, activități în aer 
                                                        liber); activități pe domenii experiențiale (ADE); CDȘ-ul grupei (opțional                    
                                                        realizat de cadrul didactic);
· [bookmark: _Hlk239348701]12:15 – 12:45 – masa de prânz (Seria 1);
· 12:45 – 13:15 – masa de prânz (Seria 2);
· 13:00/ 13:15 – 15:20 – program de relaxare/somn;
· 15:45 – 16:10 – gustarea de după-amiază;
· 16:15 – 17:30 –  activități recuperatorii, ameliorative; jocuri și activități liber-alese (ALA); 
                              activități de dezvoltare personală (ADP); activități recreative; cluburi (la 
                              solicitarea părinților);
· 17:30 – 18:00 – jocuri și activități liber – alese (joc liber) – plecarea copiilor acasă.

CAPITOLUL III
[bookmark: _Hlk177876423]Drepturile şi obligaţiile grădiniței şi ale angajaților

[bookmark: _Hlk150184317]Art. 12. (1) Grădinița cu program normal și prelungit „Nicholas Kindergarten”  în calitate de angajator are următoarele drepturi:
a) să stabilească organizarea și funcționarea grădiniței;
b) să stabilească atribuțiile corespunzătoare fiecărui salariat, în condițiile legii;
c) să dea dispoziții cu caracter obligatoriu pentru salariat, sub rezerva legalității lor;
d) să exercite controlul asupra modului de îndeplinire a sarcinilor de serviciu;
e) să constate săvârșirea abaterilor disciplinare și să aplice sancțiunile corespunzătoare, potrivit legii, contractului individual de muncă si regulamentului de ordine interioară;
f) să stabilească obiectivele de performanță individuală ale salariatului, precum și criteriile de evaluare a realizării acestora.
(2) Grădinița cu program normal și prelungit „Nicholas Kindergarten” în calitate de angajator, are următoarele obligaţii:
a) să înmâneze salariatului un exemplar din contractul individual de muncă, anterior începerii activității;
b) să înființeze registrul general de evidență a salariaților și să opereze înregistrările prevăzute de lege;
c) să acorde salariatului toate drepturile ce decurg din contractele individuale de muncă și din lege;
d) să asigure permanent condițiile tehnice și organizatorice avute în vedere la elaborarea normelor de muncă și condițiile corespunzătoare de muncă;
e) să informeze salariatul asupra condițiilor de muncă și asupra elementelor care privesc desfășurarea relațiilor de muncă;
f) să elibereze un document care să ateste calitatea de salariat a solicitantului, respectiv  activitatea desfășurată de acesta, durata activității, salariul, vechimea în muncă, în meserie și specialitate sau un extras din registrul general de evidență a salariaților, datat și certificat pentru conformitate;
(3) Salariatul are următoarele drepturi:
a) dreptul la salarizare pentru munca depusă;
b) dreptul la repaus zilnic şi săptămânal;
c) dreptul la concediu de odihnă anual;
d) dreptul la egalitate de şanse şi de tratament;
e) dreptul la demnitate în muncă;
f) dreptul la securitate şi sănătate în muncă;
g) dreptul la formarea profesională;
h) dreptul la informare şi consultare;
i) dreptul de a lua parte la determinarea şi ameliorarea condiţiilor de muncă şi a mediului de muncă;
j) dreptul la protecţie în caz de concediere;
k) dreptul la negociere individuală;
l) dreptul de a participa la acţiuni colective;
m) alte drepturi prevăzute de lege.
(4) Salariatului îi revin, în principal, următoarele obligații:
a) obligația de a îndeplini atribuțiile ce îi revin conform fișei postului;
b) obligația de a respecta disciplina muncii;
c) obligația de a respecta prevederile cuprinse în regulamentul de ordine interioară, în contractul individual de muncă;
d) obligația de fidelitate față de angajator în executarea atribuțiilor de serviciu;
e) obligația de a respecta măsurile de securitate și sănătate a muncii în unitate;
f) obligația de a respecta de a respecta confidențialitatea informațiilor și documentelor utilizate în îndeplinirea atribuțiilor de serviciu;
g) alte obligații prevăzute de lege.
Art. 13. (1) Salarizarea personalului din grădiniță se realizează în conformitate cu dispoziţiile legale în vigoare. 
[bookmark: _Hlk210382010](2) Drepturile băneşti cuvenite angajaților se plătesc lunar, până la data de 25 a lunii în curs, pentru luna precedentă, înaintea oricăror alte obligaţii ale Grădiniței cu program normal și prelungit „Nicholas Kindergarten”.
(3) Salariul este confidenţial, grădinița având obligaţia de a lua măsurile necesare pentru asigurarea confidenţialităţii.
(4) În vederea executării obligaţiilor Grădinița cu program normal și prelungit „Nicholas Kindergarten” va înmâna lunar, în mod individual, un document din care să reiasă drepturile salariale cuvenite şi modalitatea de calcul a acestora, indiferent de modul de plată denumit „fluturaș de salariu”. Refuzul nejustificat de eliberare a fluturașului de salariu constituie abatere disciplinară.
(5) Persoanele care se fac vinovate de întârzierea plăţii drepturilor băneşti cu mai mult de 3 zile lucrătoare, răspund disciplinar potrivit legislaţiei în vigoare.
Reguli de disciplină a muncii
Art. 14. În vederea asigurării unei discipline adecvate muncii şi a unui climat optim de desfăşurare a activităţii, angajații au următoarele obligaţii:
a) să semneze în condica de prezenţă, la intrarea și la ieșirea din grădiniță;
b) să respecte regulile interne de acces şi de plecare din grădiniță;
c) să respecte programul de lucru stabilit prin Regulamentul de organizare şi funcţionare a Grădiniței cu program normal și prelungit „Nicholas Kindergarten”;
d) în timpul programului de lucru să nu părăsească locul său de muncă, decât dacă acest lucru este permis;
e) să utilizeze complet timpul de muncă pentru realizarea sarcinilor de serviciu prevăzute în fişa postului;
f) personalul didactic are obligaţia să se prezinte la punctul de lucru cu minim 5 minute înainte de începerea efectivă a activităţii didactice desfăşurate cu copiii;
g) să folosească un limbaj şi o atitudine civilizată cu colegii săi de muncă, cu subalternii şi cu personalul de conducere al grădiniței; orice dispută de natura personală pe teritoriul grădiniței şi în timpul programului normal de lucru este interzisă şi constituie abatere disciplinară;
h) să aplice normele legale de securitate şi sănătate în muncă şi de prevenire şi stingere a incendiilor; să anunţe imediat orice situaţie care poate pune în pericol locul său de muncă sau orice situaţie de pericol iminent;
i) să participe la instruirea introductiv-generală, la locul de muncă şi periodică de protecţie a muncii şi PSI;
j) să nu absenteze nemotivat de la serviciu; orice absență nemotivată constituie abatere disciplinară, cu toate consecințele care decurg din prezentul Regulament de ordine interioară;
k) să anunţe, în termenul stabilit de grădiniță, situaţia de boală şi obţinerea certificatului medical legal, în situaţie contrară fiind absent nemotivat, actele medicale nefiind luate în considerare; în cazuri temeinic justificate legate de imposibilitatea salariatului de a anunţa situaţia dificilă din punct de vedere medical în care se află aceasta regula nu se aplică;
l) să anunţe compartimentul Secretariat despre orice modificare a datelor personale intervenită, pentru o evidenţă și o prelucrare corectă la nivelul grădiniței;
m) să participe, în caz de calamitate, la salvarea şi punerea la adapost a bunurilor grădiniței, în conformitate cu planurile de evacuare aprobate de conducerea unității;
n) să respecte orice alte măsuri luate de conducerea Grădiniței cu PNP „Nicholas Kindergarten”, care vizează activitatea sa.
Art. 15. Angajaților Grădiniței  cu program normal și prelungit „Nicholas Kindergarten” le este interzis:
a) să consume băuturi alcoolice în timpul prezenţei în spaţiile şi pe teritoriul grădiniței sau să se prezinte la programul de lucru în stare de ebrietate;
b) să presteze munci contrare recomandărilor medicale;
c) să adreseze injurii sau jigniri celorlalţi angajați sau sefilor pe linie ierarhică; să adreseze injurii sau jigniri copiilor şi/sau vizitatorilor grădiniței, să vorbească pe un ton ridicat cu ceilalti angajați, cu conducerea unității sau cu copiii școlarizați în grădiniță, cu părinții acestora, precum și cu orice alte persoane cu care intră în contact în incinta unităţii;
d) să comită acte imorale, violente sau degradante;
e) să introducă materiale toxice sau inflamabile, cu excepţia materialelor de acest gen aprovizionate, depozitate şi utilizate corespunzător de către grădiniță, în scopul acoperirii nevoilor curente ale acesteia, după caz;
f) să introducă şi să consume substanţe stupefiante;
g) să introducă, să răspândească sau să afişeze manifeste de orice fel în incinta grădiniței;
h) să efectueze în incinta grădiniței, alte lucrări sau să presteze alte activităţi decât cele care constituie obligaţii de serviciu;
i) să utilizeze orice element al patrimoniului unităţii în interes personal, fără acordul prealabil al conducerii;
j) să comită orice alte fapte interzise de prevederile legale în vigoare.
[bookmark: _Toc169253872][bookmark: _Hlk140828862]CAPITOLUL IV
 Modalităţi de aplicare a dispoziţiilor legale sau contractuale

Timpul de muncă şi timpul de odihnă
Art. 16. (1) Durata normală a timpului de muncă este, de regulă, de 8 ore/zi, 40 ore/săptămână. La nivelul grădiniței, repartizarea timpului de muncă s-a stabilit astfel: o tură scurtă 08:00-14:30 și o tură lungă 08:30-18:00.
(2) Prin repartizare inegală a timpului de muncă se înțelege organizarea programului astfel încât, în unele zile, durata muncii să depășească 8 ore, iar în altele să fie mai scurtă, cu respectarea limitei de 40 de ore pe săptămână. În cadrul Grădiniței cu program normal și prelungit „Nicholas Kindergarten”, acest sistem se aplică prin alternarea unei zile de 9,5 ore (tură lungă) cu o zi de 6,5 ore (tură scurtă), asigurându-se astfel echilibrul legal al programului de lucru.
[bookmark: _Hlk210383538](3) În funcție de necesități, în Grădinița cu program normal și prelungit „Nicholas Kindergarten”, se poate stabili un program flexibil sau inegal de lucru, precum și modalitățile concrete de aplicare a acestuia, astfel încât să fie respectată legislația muncii și să nu fie afectată desfășurarea activității instructiv-educative.
Art. 17. (1) Orele de începere și de terminare a programului de lucru sunt stabilite astfel:
·  Educatoare: două norme 08:00-14:30/ 08:30-18:00  (inclusiv pauza de masă)
·  Asistenta medicală: 08:00 – 16:30 (inclusiv pauza de masă)
·  Secretara: 08:00 – 16:30 (inclusiv pauza de masă)
·  Contabil: 08:00 – 12:00
·  Administrator de patrimoniu:  08:00 – 16:30 (inclusiv pauza de masă)
·  Bucătar: 08:00 – 12:30  
·  Ajutor de bucătar: 09:30 – 18:00 (inclusiv pauza de masă)
·  Îngrijitoare în educație timpurie (hol):  08:00 – 16:30/ 09:30 – 18:00 (inclusiv pauza de masă)
·  Îngrijitoare în educație timpurie (la grupă):  două norme 08:00-14:30/ 08:30-18:00  (inclusiv pauza de masă)
(2) Respectarea programului de lucru este obligatorie pentru toţi angajaţii.
(3) Stabilirea programului flexibil de lucru/a programului de lucru inegal nu afectează drepturile angajaților.
(4) La solicitarea salariaților, Grădinița cu program normal și prelungit „Nicholas Kindergarten”, poate stabili programe individualizate de muncă, ce presupun un mod de organizare flexibil a timpului de muncă, inclusiv pe o durată limitată în timp. Prin „mod de organizare flexibil a timpului de lucru” se înțelege posibilitatea salariaților de adaptare a programului de lucru, a programelor de muncă flexibile, a programelor individualizate de muncă sau a unor programe de muncă cu timp redus de lucru.
(5) Orice refuz al unității de învățământ de stabilire a unui program individualizat de muncă se motivează în scris, în termen de 5 zile lucrătoare de la primirea solicitării.
(6) Atunci când programul individualizat de muncă are o durată limitată, salariatul are dreptul de a reveni la programul de muncă inițial, la sfârșitul perioadei convenite. Salariatul are dreptul să revină la programul inițial anterior încheierii perioadei convenite, în cazul schimbării circumstanțelor care au condus la stabilirea programului individualizat.
(7) În situații temeinic motivate, dovedite cu documente justificative, angajații au dreptul de a beneficia de modificări ale programului de lucru stabilit. Prin documente justificative se înțelege orice document emis de o autoritate/instituție publică, în exercitarea atribuțiilor care îi revin, pe baza căruia se face dovada imposibilității respectării, de către angajat, a programului de lucru al Grădiniței cu program normal și prelungit „Nicholas Kindergarten”
(8) Grădinița cu program normal și prelungit „Nicholas Kindergarten” are obligația de a aduce la cunoștința salariaților programul de muncă și modul de repartizare a acestuia pe zile, prin afișare la loc vizibil la sediul unității.
Art. 18. În Grădinița cu program normal și prelungit „Nicholas Kindergarten”, evidența activității desfășurate de cadrele didactice se ține prin intermediul unei singure condici de prezență.
Art. 19. (1) Angajații pot fi solicitaţi să presteze ore suplimentare numai cu acordul lor. Durata maximă legală a timpului de muncă prestat în baza unui contract individual de muncă nu poate depăşi 48 de ore/săptămână, inclusiv orele suplimentare
(2) Orele suplimentare prestate în condiţiile alin. (1) de către personalul din învățământul preuniversitar se compensează prin ore libere plătite în următoarele 90 de zile calendaristice după efectuarea acestora.
Art. 20. (1) Personalul didactic auxiliar şi personalul administrativ au dreptul la o pauză de masă de 30 minute, care se include în programul de lucru.
(2) Programul de efectuare a pauzei de masă se stabileşte, în intervalul 13:30-15:30.
Art. 21. (1) Angajații care renunţă la concediul legal pentru creşterea copilului în vârstă de până la 1 an, 2 ani, respectiv 3 ani - în cazul copiilor cu dizabilități, beneficiază de reducerea duratei normale de lucru cu 2 ore/zi potrivit legii, fără ca aceasta să le afecteze salariile de bază şi vechimea în învăţământ/în muncă.
(2) Concediul legal pentru creşterea copilului în vârstă de până la 1 an, 2 ani, respectiv 3 ani - în cazul copiilor cu dizabilități constituie vechime în învăţământ/specialitate/muncă, indiferent de perioada în care salariatul s-a aflat în concediul respectiv.
Art. 22.  (1) Grădiniţa cu program normal și prelungit “Nicholas Kindergarten” are obligaţia de a acorda salariatelor gravide dispensă pentru consultaţii prenatale în limita a maxim 16 ore pe lună, fără a le fi afectate drepturile salariale.
(2) În baza recomandării medicului de familie, salariata gravidă care nu poate îndeplini durata normală de muncă din motive de sănătate, a sa sau a fătului său, are dreptul la reducerea cu o pătrime a duratei normale de muncă, cu menţinerea veniturilor salariale, suportate integral din fondul de salarii al unității de învățământ.
(3) Salariatele care beneficiază de dispoziţiile alin. (1) sunt obligate să facă dovada că au efectuat controalele medicale pentru care s-au învoit.
Art. 23.  Zilele libere legale din anul școlar 2026-2027 sunt:
· 30 noiembrie 2026 (luni) - Sfântul Andrei
· 1 decembrie 2026 (marți) - Ziua Națională a României
· 24 decembrie 2026 – 8 ianuarie 2027 liber în vacanța de iarnă (25 decembrie - Crăciunul, 1 ianuarie - Anul Nou, 6 - Boboteaza, 7 - Sfantul Ioan Botezatorul - libere legale)
· 28 aprilie 2027 – 29 aprilie 2027 liber în vacanța de Primăvară
· 30 aprilie 2027 (vineri) Paște 
· 3-4 mai 2027 (luni și marți) liber în vacanța de Primăvară
· 1 iunie 2027 (marți) Ziua Copilului
Art. 24. (1) Dreptul la concediul de odihnă este garantat de lege și se acordă medical pentru activitatea desfășurată de salariații încadrați cu contract individual de muncă.
(2) Pentru directorul din Grădinița cu program normal și prelungit „Nicholas Kindergarten”, 25 de zile concediu, iar pentru personalul didactic, didactic-auxiliar şi administrativ concediul de odihnă este de 21 de zile lucrătoare.
(3) Perioada de efectuare a concediului de odihnă pentru fiecare angajat se stabileşte de către consiliul de administraţie al Grădiniței cu program normal și prelungit „Nicholas Kindergarten”, în primele două luni ale anului şcolar.
(4) În cazul în care programarea concediilor se face fracționat, Grădinița cu program normal și prelungit „Nicholas Kindergarten” este obligată să stabilească programarea astfel încât fiecare salariat să efectueze într-un an calendaristic cel puțin 10 zile lucrătoare de concediu neîntrerupt.
(5) Sărbătorile legale în care nu se lucrează, precum şi zilele libere plătite nu se includ în durata concediului de odihnă anual.
Art. 25. Compensarea în bani a concediului de odihnă neefectuat este permisă numai în cazul încetării contractului individual de muncă, cu respectarea legislației în vigoare.
Art. 26. (1) Angajații au dreptul la zile libere plătite în cazul unor evenimente familiale deosebite sau în alte situaţii, care nu se includ în durata concediului de odihnă, după cum urmează:
a) căsătoria salariatului – 5 zile lucrătoare;
b) naşterea unui copil – 3 zile lucrătoare; prevederea se aplică pentru fiecare copil nou-născut;
c) căsătoria unui copil – 2 zile lucrătoare;
d) decesul soţului, soţiei, copilului - 3 zile lucrătoare;
e) decesul părinţilor, bunicilor, fraţilor, surorilor, socrilor, cumnaților salariatului - 3 zile lucrătoare; 
f) schimbarea domiciliului – 3 zile lucrătoare;
g) îngrijirea sănătăţii copilului – 2 zile lucrătoare, în baza documentelor justificative;
h) în cazul în care salariata urmează o procedură de fertilizare „in vitro” – 5 zile lucrătoare;
i) donarea de sânge – o zi lucrătoare, respectiv ziua donării.
j) afecțiuni medicale grave - o zi liberă plătită/săptămână, fără a depăși 30 de zile lucrătoare într-un an calendaristic, pentru efectuarea unui tratament medical periodic în regim de internare de zi, pe baza documentelor medicale justificative;
k) alte zile libere plătite, instituite ca atare prin legislația în vigoare.
(2) Personalul din grădiniță poate beneficia, pentru rezolvarea unor situaţii personale deosebite, dovedite cu documente justificative, de zile libere plătite, pe bază de învoire. Angajatul care solicită acordarea acestor zile libere plătite are obligaţia de a-şi asigura suplinirea cu personal calificat, care nu va fi remunerat. Cererea de învoire se depune la secretariatul unităţii, cu indicarea numelui şi prenumelui persoanei care asigură suplinirea pe perioada învoirii. Cererea se soluţionează în maximum 24 de ore.
Art. 27. (1) Grădinița cu program normal și prelungit ”Nicholas Kindergarten” are obligaţia acordării concediului de îngrijitor salariatului în vederea oferirii de către acesta de îngrijire sau sprijin personal unei rude (fiu, fiică, mama, tata sau soț/soție) sau unei persoane care locuieşte în aceeaşi gospodărie cu salariatul şi care are nevoie de îngrijire sau sprijin ca urmare a unei probleme medicale grave, cu o durată de 10 zile lucrătoare într-un an calendaristic, la solicitarea scrisă a salariatului.
(2) Perioada concediului de îngrijitor nu se include în durata concediului de odihnă anual și constituie vechime în muncă și în specialitate.
Art. 28. (1) Angajatul are dreptul de a absenta de la locul de muncă, cel mult 10 zile lucrătoare pe an calendaristic/ an școlar, în situații neprevăzute, determinate de o situație de urgență familială cauzată de boală sau de accident, care fac indispensabilă prezența imediată a salariatului, în condițiile informării prealabile a unității și cu recuperarea perioadei absentate până la acoperirea integrală a duratei normale a programului de lucru a salariatului.
(2) Grădinița cu program normal și prelungit „Nicholas Kindergarten” și salariatul stabilesc de comun acord modalitatea de recuperare a perioadei de absență.
Reglementări privind contractul individual de muncă
Art. 29. (1) Angajarea se face prin încheierea contractului individual de muncă.
(2) Încheierea contractului individual de muncă se face pe baza condiţiilor stabilite de lege, cu respectarea drepturilor fundamentale ale cetăţeanului şi numai pe criteriul aptitudinilor şi competenţei profesionale.
(3) Contractul individual de muncă se încheie în scris, în două exemplare, câte unul pentru fiecare parte (angajator şi salariat), Grădinița cu program normal și prelungit „Nicholas Kindergarten”, în calitate de angajator, fiind obligată ca, anterior începerii activităţii, să înmâneze angajatului un exemplar din contractul individual de muncă.
(4) Fişa postului pentru fiecare angajat este anexă la contractul individual de muncă. Orice modificare a acesteia se negociază de angajat cu angajatorul.
(5) Desfăşurarea activităţii didactice de predare în regim de plată cu ora se face potrivit dispoziţiilor Legii învăţământului preuniversitar nr. 198/2023, cu modificările și completările ulterioare. Încadrarea personalului didactic de predare în regim de plată cu ora se face prin încheierea unui contract individual de muncă pe durată determinată, între Grădinița cu program normal și prelungit ”Nicholas Kindergarten”, reprezentată prin director, şi salariat.
Art. 30. (1) Contractul individual de muncă poate înceta:
a) de drept;
b) ca urmare a acordului părţilor, la data convenită de acestea;
c) ca urmare a voinţei unilaterale a uneia dintre părţi, potrivit legii.
(2) Se vor respecta prevederile din Codul Muncii, aprobat prin Legea nr. 53/2003, cu modificările și completările ulterioare.
Art. 31. Perioada de preaviz
(1) Angajații au dreptul de a demisiona, notificând în scris Grădinița cu program normal și prelungit „Nicholas Kindergarten” despre această situaţie, fără a fi obligaţi să-şi motiveze demisia. Contractul individual de muncă încetează la data împlinirii termenului de preaviz de 10 zile calendaristice, pentru salariaţii cu funcţii de execuţie şi, respectiv, 45 de zile calendaristice, pentru salariaţii cu funcţii de conducere.
(2) În cazul în care grădinița refuză înregistrarea demisiei, angajatul are dreptul de a face dovada acesteia prin orice mijloc de probă.
(3) Angajatul are dreptul de a demisiona fără preaviz dacă grădinița nu îşi îndeplineşte obligaţiile asumate prin contractul individual de muncă.
(4) Pe durata preavizului, contractul individual de muncă continuă să îşi producă toate efectele.
(5) Contractul individual de muncă încetează la data expirării termenului de preaviz sau la data renunţării totale ori parţiale de către grădiniță la termenul respectiv.
(6) În toate cazurile în care, anterior concedierii, Grădinița cu program normal și prelungit  „Nicholas Kindergarten”, în calitate de angajator, are obligația legală de a acorda preaviz, durata acestuia este de 20 de zile lucrătoare. Termenul de preaviz se calculează începând cu data comunicării către salariat a motivului care a determinat concedierea.

 Sănătatea și Securitatea în Muncă

Art. 32.  (1) Grădinița cu program normal și prelungit „Nicholas Kindergarten” are obligaţia să ia măsurile necesare pentru: asigurarea securităţii şi protecţia sănătăţii lucrătorilor, prevenirea riscurilor profesionale, informarea şi instruirea lucrătorilor şi asigurarea cadrului organizatoric şi a mijloacelor necesare securităţii şi sănătăţii în muncă.
(2) Grădinița va asigura, cadrul organizatoric pentru instruirea, testarea şi perfecţionarea profesională a angajaților cu privire la normele de sănătate şi securitate în muncă.
(3) La angajare, personalul va fi instruit şi testat efectiv cu privire la riscurile pe care le presupune locul muncă şi la normele privind sănătatea şi securitatea în muncă, pe care este obligat să le cunoască şi să le respecte în procesul muncii.
(4) În cazul în care, în procesul muncii, intervin schimbări care impun aplicarea unor noi norme de sănătate şi securitate în muncă, angajații vor fi instruiţi în conformitate cu noile norme.
Art. 33. Angajații care folosesc în mod obișnuit un echipament cu ecran de vizualizare pe o durată semnificativă a timpului normal de lucru, cel puțin 50% din timpul de lucru, beneficiază de examene medicale corespunzătoare ale ochilor și vederii, la intervale regulate, și ori de câte ori apar tulburări de vedere care pot fi cauzate de activitatea la ecranul de vizualizare.
Art. 34. Încălcarea dispoziţiilor legale privitoare la sănătatea şi securitatea în muncă atrage răspunderea disciplinară, administrativă, patrimonială, civilă sau penală, după caz, potrivit legii. Nerespectarea obligaţiilor ce revin grădiniței privind protecţia muncii constituie contravenţie sau infracţiune, după caz, în condiţiile legii.
Art. 35. (1) La nivelul Grădiniței cu program normal și prelungit „Nicholas Kindergarten” se constituie Comisia de securitate şi sănătate în muncă, cu scopul de a asigura implicarea angajaților în elaborarea şi aplicarea deciziilor în domeniul sănătăţii şi securităţii în muncă.
(2) Instruirea angajaţilor în domeniul securităţii şi sănătăţii muncii se realizează de grădiniță periodic, prin modalităţi specifice, stabilite de comun acord de către unitate cu comitetul de securitate şi sănătate în muncă.
(3) Instruirea este obligatorie pentru noii angajaţi, pentru cei care îşi reiau activitatea după o întrerupere mai mare de 6 luni, precum şi în situaţia în care intervin modificări ale legislaţiei în domeniu.
(4) Organizarea activităţii de asigurare a securităţii şi sănătăţii în muncă prevăzută în prezentul regulament intern se aduce la cunoştinţa angajaților prin comunicare şi instruire directă de către Grădinița cu program normal și prelungit „Nicholas Kindergarten”, precum şi prin afişare la sediul unităţii.
(5) Grădinița are obligaţia să asigure toţi angajații pentru risc de accidente de muncă şi boli profesionale.
Art. 36. (1) Grădinița cu program normal și prelungit „Nicholas Kindergarten” va organiza, la încadrarea în muncă şi ori de câte ori este nevoie, examinarea medicală a angajaților, în scopul de a constata dacă aceştia sunt apţi pentru prestarea activităţii. Examinarea medicală este gratuită pentru angajați.
(2) Examinarea medicală are ca scop şi prevenirea îmbolnăvirilor profesionale, concluziile examinării conducând la adoptarea măsurilor necesare pentru îmbunătăţirea condiţiilor de muncă.

 Reguli de disciplină a muncii

Art. 37. În vederea asigurării unei discipline adecvate muncii şi a unui climat optim de desfăşurare a activităţii, angajații au următoarele obligaţii:
a) să semneze în condica de prezenţă, la intrarea și la ieșirea din grădiniță;
b) să respecte regulile interne de acces şi de plecare din unitate;
c) să respecte programul de lucru stabilit prin Regulamentul de organizare şi funcţionare a Grădiniței cu program normal și prelungit ”Nicholas Kindergarten”;
d) în timpul programului de lucru să nu părăsească locul său de muncă, decât dacă acest lucru este permis de sarcinile care-i sunt atribuite şi/sau de decizia conducătorului direct al locului de muncă, cu excepţia situaţiilor de pericol iminent;
e) să utilizeze complet timpul de muncă pentru realizarea sarcinilor de serviciu prevăzute în fişa postului sau care i-au fost încredinţate de conducătorul său direct conform legii;
f) personalul didactic are obligaţia să se prezinte la punctul de lucru cu minim 5 minute înainte de începerea efectivă a activităţii didactice desfăşurate cu copiii, pentru a avea timpul necesar pregătirii pentru activitatea specifică;
g) să folosească un limbaj şi o atitudine civilizată cu colegii săi de muncă, cu subalternii şi cu personalul de conducere al unităţii; orice dispută de natura personală pe teritoriul unităţii şi în timpul programului normal de lucru este interzisă şi constituie abatere disciplinară;
h) să aplice normele legale de securitate şi sănătate în muncă şi de prevenire şi stingere a incendiilor; să anunţe imediat orice situaţie care poate pune în pericol locul său de muncă sau orice situaţie de pericol iminent;
i) să participe la instruirea introductiv-generală, la locul de muncă şi periodică de protecţie a muncii şi PSI;
j)  să nu absenteze nemotivat de la serviciu; orice absență nemotivată constituie abatere disciplinară, cu toate consecințele care decurg din prezentul Regulament;
k) să anunţe, în termenul stabilit de unitate, situaţia de boală şi obţinerea certificatului medical legal, în situaţie contrară fiind absent nemotivat, actele medicale nefiind luate în considerare; în cazuri temeinic justificate legate de imposibilitatea salariatului de a anunţa situaţia dificilă din punct de vedere medical în care se află aceasta regula nu se aplică;
l) să anunţe Compartimentul Secretariat despre orice modificare a datelor personale intervenită, pentru o evidenţă și o prelucrare corectă la nivelul unității de învățământ;
m) să participe, în caz de calamitate, la salvarea şi punerea la adapost a bunurilor unităţii, în conformitate cu planurile de evacuare aprobate de conducerea unității;
 n) să respecte orice alte măsuri luate de conducerea Grădiniței cu program normal și prelungit  ”Nicholas Kindergarten”, care vizează activitatea sa.
Art. 38. Angajaților Grădiniței cu program normal și prelungit ”Nicholas Kindergarten” le este interzis:
a) să consume băuturi alcoolice în timpul prezenţei în spaţiile şi pe teritoriul unităţii sau să se prezinte la programul de lucru în stare de ebrietate;
b) să presteze munci contrare recomandărilor medicale;
c) să adreseze injurii sau jigniri celorlalţi angajați sau sefilor pe linie ierarhică; să adreseze injurii sau jigniri copiilor şi/sau vizitatorilor unităţii, să vorbească pe un ton ridicat cu ceilalti angajați, cu conducerea unității sau cu copiii școlarizați în unitatea de învățământ, cu părinții acestora, precum și cu orice alte persoane cu care intră în contact în incinta unităţii;
d) să comită acte imorale, violente sau degradante;
e) să introducă materiale toxice sau inflamabile, cu excepţia materialelor de acest gen aprovizionate, depozitate şi utilizate corespunzător de către unitate, în scopul acoperirii nevoilor curente ale acesteia, după caz;
f)  să introducă şi să consume substanţe stupefiante;
g) să introducă, să răspândească sau să afişeze manifeste de orice fel în incinta unităţii de învăţământ;
h) să desfăşoare în incintă unităţii activităţi politice de orice fel;
i) să efectueze în incinta unităţii de învăţământ, alte lucrări sau să presteze alte activităţi decât cele care constituie obligaţii de serviciu; 
j)  să utilizeze telefonul mobil în timpul activităților cu copiii, cu excepția situațiilor în care acesta este folosit strict pentru încărcarea materialelor educaționale și a informațiilor destinate părinților în platforma Kinderpedia;
k) să primească de la o instituţie, client sau terţă persoană fizica sau juridică cu care unitatea întreţine relaţii contractuale şi cu care angajatul intră în contact datorită sarcinilor de serviciu, vreo indemnizaţie, sume de bani, orice cadou sau orice alt avantaj; tentativa este considerată, de asemenea, încălcare a interdicţiei; sunt permise, cu titlu de excepție, gesturile simbolice de apreciere din partea părinților (ex. flori, felicitări), atunci când acestea au un caracter pur ocazional și de curtoazie, fără a genera obligații sau beneficii materiale pentru angajat;
l)  să utilizeze orice element al patrimoniului unităţii în interes personal, fără acordul prealabil al conducerii;
m) să comită orice alte fapte interzise de prevederile legale în vigoare;
n) să reprezinte unitatea în relaţiile cu terţe persoane fizice sau juridice, fără a avea împuternicire scrisă prealabilă;
o) să folosească informaţiile de care au luat cunoștintă pentru obţinerea de avantaje personale.
CAPITOLUL VII 
 Accesul în unitate al copiilor, personalului 
Și al persoanelor din afara unității de învățământ
Art. 39. Accesul copiilor și personalului în incinta Grădiniței cu program normal și prelungit ”Nicholas Kindergarten”
(1) Accesul copiilor în grădiniță se face prin intrarea principală a Corpului A. La finalul programului, preluarea copiilor se realizează prin intrarea principală a Corpului B. Accesul părinților este permis exclusiv în curtea grădiniței.
(2) Copiii vor utiliza o singură cale de acces în unitatea de învățământ.
(3) Părintele sau reprezentantul legal al copilului are obligaţia să îl însoţească până la intrarea în unitatea de învăţământ, iar la terminarea activităţilor educative să îl preia. În cazul în care părintele sau reprezentantul legal nu poate să desfăşoare o astfel de activitate, împuterniceşte un alt adult.
(4) Programul grădiniței trebuie să fie respectat atât la începerea, cât și la terminarea cursurilor. Ieșirea copiilor din unitate în timpul programului este strict interzisă, cu excepția situațiilor speciale.
(5) Accesul persoanelor care însoțesc sau preiau copiii este permis numai pentru persoanele specificate în protocolul de securitate completat la înscrierea beneficiarului primar; În cazuri speciale, părintele poate anunța telefonic educatoarea/profesorul/secretariatul, preluarea copilului de către altă persoană decât cea/cele menționată/menționate în protocolul de securitate - caz în care părintele comunică datele  de identificare ale persoanei care urmează să preia copilul de la grădiniță, iar aceasta va prezenta în mod obligatoriu un document de identificare.
Art. 40. (1) Accesul cadrelor didactice, personalului didactic auxiliar și administrativ este permis doar prin căile de acces specificate – pentru triaj, conform săgeților/ indicatoarelor, cu respectarea programului de lucru.
(2) Se interzice intrarea personalului unității cu animale de companie, sau să aibă asupra lor arme sau obiecte contondente, substanțe toxice, explozivo-pirotehnice, iritante-lacrimogene sau ușor inflamabile, publicații având caracter obscen sau instigator, precum și stupefiante sau băuturi alcoolice.
(3) Accesul și fluxul de persoane vor fi gestionate la intrarea în grădiniță de către persoane desemnate de către conducerea unității.
Art. 41. (1) Intrările în grădiniță vor fi în permanență încuiate accesul făcându-se cu ajutorul soneriei de la intrare.
(2) În curtea grădiniței este permis numai accesul autovehiculelor destinate aprovizionării unității cu produse sau materiale contractate, salvare, pompieri, poliție, salubrizare, jandarmerie, precum și a celor care asigură intervenție operativă pentru remedierea unor defecțiuni.
(3) În situația organizării în grădiniță a unor activități metodice, ședințe cu părinții, serbări  etc., persoanele invitate vor fi conduse către locul de întâlnire de către personalul din cadrul grădiniței.
(4) Pentru accesul în unitate, se vor respecta prevederile Procedurii operaționale Accesul copiilor și a personalului în incinta grădiniței.
Art. 42. Accesul persoanelor din afara unității în incinta Grădiniței cu program normal și prelungit ”Nicholas Kindergarten”
(1) Accesul persoanelor străine se va face doar pe intrarea principală, pe la secretariat.
(2) Accesul persoanelor din afara unității în incinta acesteia se realizează prin înscrierea în registrul special de intrare-ieșire. Registrul va cuprinde următoarele informații: data, numele și prenumele persoanei, destinația (compartimentul/persoana vizitată), ora sosirii, semnătura persoanei, ora plecării și, la rubrica „Observații”, scopul/motivul vizitei.
(3) Intrarea în grădiniță este permisă doar persoanelor care, în mod rezonabil, au motive justificate de a se afla în acel spațiu.
(4) În cazul în care este necesară doar predarea unor documente, colete, etc., aceasta se va realiza în afara incintei, direct persoanei căreia îi sunt destinate.
(5) Dacă există suspiciuni, persoana desemnată poate solicita controlul bagajelor persoanelor care solicită accesul în grădiniță.
(6) Dacă în curtea sau incinta unității de învățământ sunt observate bagaje sau colete abandonate, cadrele didactice/ personalul desemnat vor semnala conducerii sau direct poliției, după caz.
(7) Personalul informează conducerea unității legat de orice eveniment. Toate evenimentele nedorite sunt semnalate Poliției.
(8) Accesul reprezentanților mass-mediei în incinta grădiniței se face numai pe baza documentului de identitate și numai cu acordul directorului. Reprezentanții mass-mediei pot filma în unitate numai în spațiile pentru care directorul și-a exprimat acordul în mod explicit, iar intervievarea și filmarea personalului și copiilor se poate face în condițiile legii. Directorul desemnează o persoană care îi însoțește pe reprezentanții mass-mediei, pe durata prezenței acestora în incinta unității.
(9) Conducerea unității va informa organele competente la telefon: 112, despre producerea sau iminența producerii unor evenimente de natură să afecteze ordinea publică, precum și despre prezența nejustificată a unor persoane în grădiniță sau în imediata apropiere a acesteia, în vederea dispunerii măsurilor legale necesare restabilirii ordinii și identificării persoanelor care tulbură procesul de învățământ, produc distrugeri de bunuri, agresează personalul didactic sau copiii și aduc atingere climatului de normalitate și siguranță civică.
(10) Este interzis accesul în instituție a persoanelor aflate sub influența băuturilor alcoolice, a persoanelor turbulente, precum și a celor care au intenția vădită de a deranja ordinea și liniștea publică.
(11) Accesul părinţilor/reprezentanţilor legali ai beneficiarilor primari este permis în incinta Grădiniței cu program normal și prelungit „Nicholas Kindergarten”, dacă:
a) a fost solicitat/a fost programat pentru o discuţie cu un cadru didactic sau cu directorul grădiniței;
b) desfăşoară activităţi în comun cu cadrele didactice;
c) depune o cerere/alt document la secretariatul grădiniței;
d) participă la acţiuni organizate de părinţi, aprobate de conducerea unităţii;
e) în alte situaţii speciale prevăzute de regulamentul de organizare şi funcţionare al unităţii.
(12) Pentru accesul în unitate al persoanelor străine, se vor respecta prevederile Procedurii operaționale Accesul personelor străine în incinta unității școlare.

Art. 43. (1) Personalul didactic de predare, personalul didactic auxiliar și personalul de conducere răspunde disciplinar potrivit dispoziţiilor Art. 209-215 din Legea învăţământului preuniversitar nr. 198/2023, cu modificările și completările ulterioare, completate, după caz, cu prevederile Art. 247-252 din Codul muncii.
(2) Personalul administrativ răspunde disciplinar potrivit dispoziţiilor Art. 247-252 din Codul muncii, aprobat prin Legea nr. 53/2003, cu modificările și completările ulterioare.
Art. 44. Răspunderea disciplinară a personalului didactic
(1) Personalul didactic are obligaţia să îşi exercite profesia respectând atât principiile şi valorile consacrate în Legea învăţământului preuniversitar nr. 198/2023, cu modificările și completările ulterioare, cât şi cadrul legal general, precum şi interesul superior al copilului.
(2) Reprezintă abateri disciplinare ale personalului didactic de predare şi se sancţionează potrivit Art. 45, dacă nu sunt săvârşite în astfel de condiţii încât, potrivit legii penale, să constituie infracţiune:
a) faptele de violenţă fizică şi/sau verbală îndreptate împotriva copiilor sau a colegilor;
b) orice fapte sau atitudini care pot pune în pericol sănătatea şi integritatea fizică sau psihică a antepreşcolarilor/preşcolarilor;
c) manifestarea convingerilor politice şi prozelitismul religios în spaţiul şcolar;
d) activitatea de desfăşurare a meditaţiilor cu copiii de la propria grupă;
e) încălcarea dispoziţiilor legii, a obligaţiilor, a normelor statutului profesiei, deciziilor obligatorii ale organelor profesiei la nivel naţional sau ale unităţii de învăţământ al cărei angajat este sau în cadrul căreia prestează activităţi de predare-învăţare-evaluare cu antepreşcolarii/preşcolarii;
f) fapte de natură să aducă atingere imaginii, demnităţii sau drepturilor copiilor şi familiilor acestora ori să prejudicieze onoarea şi/sau prestigiul unităţii, interesul învăţământului.
(3) Abaterile disciplinare prevăzute la alin. (2) lit. a) şi b) pot fi sancţionate numai după solicitarea unui raport de specialitate realizat de specialişti din cadrul DGASPC la solicitarea scrisă a unităţii de învăţământ.
(4) Cercetarea disciplinară a personalului didactic auxiliar se realizează conform prevederilor Legii nr. 53/2003 - Codul muncii, republicată, cu modificările şi completările ulterioare.
(5) În cazul în care cadrul didactic este cercetat pentru una din faptele prevăzute la alin. (2) lit. a) şi b), pe perioada desfăşurării cercetării disciplinare, acesta nu va desfăşura activităţi didactice cu beneficiarii primari, cu păstrarea corespunzătoare a drepturilor salariale.
Art. 45. Sancţiunile disciplinare care se pot aplica personalului didactic de predare, în raport cu gravitatea abaterilor, sunt:
a) avertisment scris;
b) reducerea salariului de bază, cu până la 15%, pe o perioadă de 1-6 luni;
c) desfacerea disciplinară a contractului individual de muncă.
Art. 46. (1) Orice persoană poate sesiza în scris, cu privire la săvârşirea unei fapte ce poate constitui abatere disciplinară, prin înregistrarea sesizării la secretariatul grădiniței, pentru faptele săvârşite de personalul didactic angajat, prevăzute de Legea învăţământului preuniversitar nr. 198/2023 ca abateri disciplinare.
(2) Pentru cercetarea faptelor săvârșite de personalul didactic de predare din cadrul Grădiniței cu PNP Nicholas Kindergarten, se constituie o comisie de cercetare disciplinară formată din 3–5 membri.
(3) Comisia de cercetare disciplinară se constituie prin decizie a directorului unităţii de învăţământ, după aprobarea ei de către Consiliul de administraţie al Grădiniței cu program normal și prelungit ”Nicholas Kindergarten”, pentru personalul unităţii.
(4) Pentru personalul didactic de predare din Grădinița cu program normal și prelungit ”Nicholas Kindergarten”, propunerea de sancţionare se face de către oricare membru al Consiliului de administraţie. Sancţiunile se aprobă de cel puţin 2/3 din numărul total al membrilor Consiliului de administraţie şi sunt puse în aplicare şi comunicate prin decizie a directorului unităţii de învăţământ.
Art. 47. (1) În cadrul cercetării împrejurărilor şi faptelor reclamate, se stabilesc urmările acestora, împrejurările în care au fost săvârşite, existenţa sau inexistenţa vinovăţiei, precum şi orice alte date concludente. Audierea celui cercetat şi verificarea apărării acestuia sunt obligatorii. Refuzul celui cercetat de a se prezenta la audiere, deşi a fost înştiinţat în scris cu minimum 48 de ore înainte, precum şi de a da declaraţii scrise se constată prin proces-verbal şi nu împiedică finalizarea cercetării. Cadrul didactic cercetat are dreptul să cunoască toate actele cercetării şi să îşi producă probe în apărare.
(2) Cercetarea faptei şi comunicarea deciziei se fac în termen de cel mult 30 de zile de la data înregistrării raportului de cercetare disciplinară, la  secretariatul Grădiniței cu program normal și prelungit ”Nicholas Kindergarten”, fiindu-i adusă la cunoştinţă persoanei de către conducătorul unității după aprobarea în consiliul de administraţie al acesteia, dar nu mai târziu de 6 luni de la data săvârşirii faptei. Persoanei nevinovate i se comunică în scris inexistenţa faptelor pentru care a fost cercetată.
(3) Sancţiunea se stabileşte, pe baza raportului comisiei de cercetare, şi se comunică celui în cauză, prin decizie scrisă, de către directorul unităţii de învăţământ.
(4) Persoanele sancţionate încadrate în Grădinița cu program normal și prelungit ”Nicholas Kindergarten”, au dreptul de a contesta, în termen de 15 zile de la comunicare.
(5) Sub sancţiunea nulităţii absolute, decizia de sancţionare disciplinară cuprinde în mod obligatoriu:
a) descrierea faptei care constituie abatere disciplinară;
b) precizarea prevederilor din statutul de personal, regulamentul de ordine interioară, contractul individual de muncă care au fost încălcate de către salariat;
c) motivele pentru care au fost înlăturate apărările formulate de către salariat în timpul cercetării disciplinare;
d) temeiul de drept în baza căruia sancţiunea se aplică;
e) termenul în care sancţiunea poate fi contestată;
f) instanţa competentă la care sancţiunea poate fi contestată.
(6) Dreptul persoanei sancţionate de a se adresa instanţelor judecătoreşti este garantat.
Art. 48. Răspunderea disciplinară a personalului de conducere 
Încălcarea de către personalul de conducere al Grădiniței cu program normal și prelungit „Nicholas Kindergarten” a dispozițiilor legale, a obligațiilor prevăzute de Legea învățământului preuniversitar nr. 198/2023, a normelor statutului profesiei, a regulamentelor interne, precum și orice faptă care aduce prejudicii onoarei, prestigiului unității ori interesului educațional constituie abatere disciplinară și se sancționează, în funcție de gravitate, după cum urmează:
a) observaţie scrisă;
b) reducerea salariului cu până la 15%, pe o perioadă de 1-6 luni;
c) destituirea din funcţia de conducere, de îndrumare şi control din învăţământ.
Art. 49. Răspunderea disciplinară a personalului didactic auxiliar și administrativ
(1) Grădinița cu program normal și prelungit ”Nicholas Kindergarten” dispune de prerogativă disciplinară, având dreptul de a aplica, potrivit legii, sancţiuni disciplinare personalului didactic auxiliar și administrativ ori de câte ori constată că acesta au săvârşit o abatere disciplinară.
(2) Abaterea disciplinară este o faptă în legătură cu munca şi care constă într-o acţiune sau inacţiune săvârşită cu vinovăţie de către salariat, prin care acesta a încălcat normele legale, regulamentul de ordine interioară, contractul individual de muncă, ordinele şi deciziile legale ale conducătorilor ierarhici.
Art. 50.  (1) Sancţiunile disciplinare pe care le poate aplică Grădinița cu program normal și prelungit „Nicholas Kindergarten”, în cazul în care personalul didactic auxiliar și administrativ săvârşeşte o abatere disciplinară sunt:
a)   avertismentul scris;
b)   reducerea salariului de bază pe o durată de 1-3 luni cu 5-10%;
c)   desfacerea disciplinară a contractului individual de muncă.
Art. 51. (1) Amenzile disciplinare sunt interzise.
(2) Pentru aceeaşi abatere disciplinară se poate aplica numai o singură sancţiune.
Art. 52. Grădinița cu program normal și prelungit ”Nicholas Kindergarten” stabileşte sancţiunea disciplinară aplicabilă în raport cu gravitatea abaterii disciplinare săvârşite de salariat, avându-se în vedere următoarele:
a) împrejurările în care fapta a fost săvârşită;
b) gradul de vinovăţie a salariatului;
c) consecinţele abaterii disciplinare;
d) comportarea generală în serviciu a salariatului;
e) eventualele sancţiuni disciplinare suferite anterior de către acesta.
Art. 53.  Răspunderea patrimonială
(1) Răspunderea patrimonială a personalului se stabileşte potrivit legislaţiei muncii. 
(2) Angajații răspund patrimonial, pentru pagubele materiale produse Grădiniței cu program normal și prelungit „Nicholas  Kindergarten”.
(3) Angajații nu răspund de pagubele provocate de forţa majoră sau de alte cauze neprevăzute care nu puteau fi înlăturate şi nici de pagubele care se încadrează în riscul normal al serviciului.
(4) În situaţia în care grădinița constată că salariatul său a provocat o pagubă din vina şi în legătură cu munca sa, va putea solicita salariatului, printr-o notă de constatare şi evaluare a pagubei, recuperarea contravalorii acesteia, prin acordul părţilor, într- un termen care nu va putea fi mai mic de 30 de zile de la data comunicării.
 (5) Când paguba a fost produsă de mai mulţi angajați, cuantumul răspunderii fiecăruia se stabileşte în raport cu măsura în care a contribuit la producerea ei.
(6) Salariatul care a încasat de la grădiniță o sumă nedatorată este obligat să o restituie.
Art. 54. Răspunderea contravențională și penală
Personalul răspunde contravențional și penal în conformitate cu prevederile Codului Muncii și ale altor dispoziții legale aplicabile.

Art. 55. Principiul nediscriminării şi respectării demnităţii angajaților
(1) Angajații din învăţământ beneficiază de egalitate de şanse, înţeleasă ca acces nediscriminatoriu la:
a) alegerea ori exercitarea liberă a unei profesii sau activităţi;
b) angajare în toate posturile sau locurile de muncă vacante şi la toate nivelurile ierarhiei profesionale;
c) venituri egale pentru muncă de valoare egală;
d) informare şi consiliere profesională, programe de iniţiere, calificare, perfecţionare, specializare şi recalificare profesională;
e) promovare la orice nivel ierarhic şi profesional;
f) condiţii de muncă ce respectă normele de sănătate şi securitate în muncă, conform prevederilor legislaţiei în vigoare.
(2) Pentru prevenirea şi eliminarea oricăror comportamente, definite drept discriminare bazată pe criteriul de sex, Grădinița cu program normal și prelungit ”Nicholas Kindergarten” are următoarele obligaţii:
a) să asigure egalitatea de şanse şi de tratament între angajaţi, femei şi bărbaţi, în cadrul relaţiilor de muncă de orice fel;
b) să prevadă sancţiuni disciplinare, în condiţiile prevăzute de lege, pentru salariaţii care încalcă demnitatea personală a altor angajaţi prin crearea de medii degradante, de intimidare, de ostilitate, de umilire sau ofensatoare, prin acţiuni de discriminare, astfel cum sunt definite la art. 4 lit. a) -e) şi la art. 11 din Legea nr. 202/2002 privind egalitatea de şanse şi de tratament între femei şi bărbaţi, republicată;
c) să îi informeze permanent pe angajaţi, inclusiv prin afişare în locuri vizibile, asupra drepturilor pe care aceştia le au în ceea ce priveşte respectarea egalităţii de şanse şi de tratament între femei şi bărbaţi în relaţiile de muncă;
d) să informeze imediat după ce a fost sesizat autorităţile publice abilitate cu aplicarea şi controlul respectării legislaţiei privind egalitatea de şanse şi de tratament între femei şi bărbaţi.
(3) Este interzisă orice formă de discriminare pe criterii de sex în cadrul relațiilor de muncă din Grădinița cu program normal și prelungit „Nicholas Kindergarten”, inclusiv la angajare, stabilirea atribuțiilor, salarizare, acordarea de beneficii, evaluarea performanțelor, promovare, formare profesională, aplicarea sancțiunilor sau încetarea raporturilor de muncă.
(4) Angajații au dreptul ca, în cazul în care se consideră discriminaţi pe baza criteriului de sex, să formuleze sesizări/reclamaţii către angajator sau împotriva lui, dacă acesta este direct implicat, şi să solicite sprijinul pentru rezolvarea situaţiei la locul de muncă.
(5) Dacă o sesizare privind discriminarea pe criteriul de sex nu se soluționează prin mediere la nivelul Grădiniței cu program normal și prelungit „Nicholas Kindergarten”, angajatul are dreptul, conform Legii nr. 202/2002, să se adreseze instanței competente (tribunal – secția conflicte de muncă).
(6) Grădinița cu program normal și prelungit ”Nicholas Kindergarten” respectă prevederile legale cu privire la nediscriminare și la respectarea demnității umane si aplica principiul egalității de tratament față de toți salariatii sai. 
(7) Relațiile de muncă din cadrul Grădiniței  cu program normal și prelungit „Nicholas Kindergarten”  nu pot fi condiționate sau influențate de rasă, naționalitate, etnie, religie, categorie socială, apartenența la o categorie defavorizată, limbă, vârstă, sex, orientare sexuală sau convingeri personale, atât la angajare și ocuparea unui post, cât și în desfășurarea activității.
(8) Unitatea va asigura confidenţialitatea datelor privitoare la rasa, naţionalitatea, etnia, religia, sexul, orientarea sexuală sau a altor date cu caracter personal care privesc persoanele aflate în căutarea unui loc de muncă.
(9) Maternitatea nu poate constitui un motiv de discriminare.
(10) Orice tratament mai puţin favorabil aplicat unei femei legat de sarcina sau de concediul de maternitate contituie discriminare în sensul prezentului regulament.
(11) Este interzis să se solicite unei candidate, în vederea angajării, să prezinte un test de sarcină şi să semneze un angajament că nu va rămâne însărcinată sau că nu va naşte pe durata de valabilitate a contractului individual de muncă.
Art. 56. Prevenirea şi combaterea hărţuirii pe criteriul de sex, precum şi a hărţuirii morale la locul de muncă
(1) Grădinița cu program normal și prelungit „Nicholas Kindergarten” aplică Metodologia privind prevenirea și combaterea hărțuirii pe criteriul de sex și a hărțuirii morale la locul de muncă, aprobată prin Hotărârea 970/2023, pentru asigurarea unui mediu de lucru respectuos și sigur.
(2) Hărțuirea morală la locul de muncă include orice comportament ostil, comentariu verbal, acțiune sau gest care afectează demnitatea, sănătatea fizică sau mentală ori viitorul profesional al angajatului, fie că este exercitat de superiori, subalterni sau colegi.
(3) Comportamentele sistematice care degradează climatul de lucru sau provoacă stres și epuizare fizică intră, de asemenea, sub incidența hărțuirii morale.
(4) La grădiniță este desemnată o persoană responsabilă pentru gestionarea situațiilor de hărțuire.
(5) La nivelul Grădiniței cu program normal și prelungit „Nicholas Kindergarten” se respectă următoarele principii privind prevenirea hărțuirii::
a) respectarea drepturilor omului și a libertăților fundamentale;
b) promovarea egalității de șanse și eliminarea discriminării pe criteriul de sex;
c) comunicarea și colaborarea între compartimentele unității;
d) colectarea și analiza informațiilor privind egalitatea de șanse;
e) participarea la proiecte și programe care includ monitorizarea egalității de șanse.
(6) Obligațiile conducerii în prevenirea hărțuirii:
a) aplicarea Metodologiei și a ghidului intern privind prevenirea hărțuirii pe criteriul de sex și a hărțuirii morale;
b) includerea prevederilor legale privind egalitatea de șanse și prevenirea discriminării în regulamentul intern;
c) interzicerea și sancționarea oricăror acte de hărțuire;
d) implementarea măsurilor de prevenire și protecție prin instruirea angajaților.
(7) Depunerea plângerilor:
Victima poate depune plângere sau sesizare către persoana responsabilă de primirea și soluționarea cazurilor, în formă scrisă (olograf sau electronic, semnată de victimă) sau verbal, în urma căreia se întocmește proces-verbal, respectându-se protecția identității acesteia.
(8) Etapele pe care le poate urma victima:
a) abordarea directă a presupusului hărțuitor sau, dacă nu este posibil, informarea superiorului acestuia;
b) sesizarea persoanei responsabile cu privire la acțiuni sistematice de hărțuire;
c) încercarea soluționării amiabile;
d) sesizarea instanței de judecată.
Art. 57. Prevenirea și eliminarea discriminării din mediul școlar
În cadrul grădiniței, toți antepreșcolarii și preșcolarii sunt tratați cu respect și integrați în mod egal, fiind interzise segregarea, discriminarea sau excluderea pe criterii de origine etnică, dizabilități sau cerințe educaționale speciale, origine culturală sau socio-economică, limbă maternă sau nivelul performanțelor școlare.
Art. 58. Pentru combaterea acestui fenomen, se va desemna în cadrul unității, Comisia pentru prevenirea și eliminarea violenței, a faptelor de corupție și discriminării în mediul școlar și promovarea interculturalității,  având următoarele atribuţii:
a) evaluează factorii de risc și identifică cazurile de violență, bullying, discriminare, segregare sau excludere;
b) monitorizează comportamentul copiilor și colaborează cu profesorii pentru propunerea de măsuri adecvate;
c) constituie și coordonează un grup de acțiune antibullying cu rol de prevenire, identificare şi soluţionare a faptelor;
d) colaborează cu părinții, autoritățile și instituții de protecție a copilului pentru prevenirea și combaterea fenomenelor de violență și discriminare;
e) colaborează cu profesorii pentru învățământul preșcolar în derularea programelor educative pe tema prevenirii şi a combaterii violenţei în unitatea de învățământ;
f) elaborează strategii, planuri de acțiune, norme și coduri de conduită pentru prevenirea comportamentelor nedorite;
g) propune Consiliului de Administraţie şi Consiliului Profesoral măsuri disciplinare pentru copiii care manifestă comportamente violente;
h) sesizează autoritățile competente în cazul identificării unor forme grave de discriminare;
i) elaborează anual un raport privind acțiunile întreprinse și rezultatele obținute, integrat în raportul anual al grădiniței;
j) îndeplinește orice alte atribuții privind interzicerea segregării și promovarea unui mediu educațional incluziv.
CAPITOLUL X
Procedura de soluţionare a cererilor sau petiţiilor individuale ale angajaților

Art. 59. (1) Salariatul are dreptul de a se adresa conducerii grădiniței, în scris, cu privire la orice aspect legat de executarea contractului individual de muncă.
(2) Petițiile se depun la secretariat, secretarul având obligaţia de a înregistra documentul prezentat de salariat, fără a avea dreptul de a interveni asupra conţinutului documentului sau de a refuza înregistrarea, şi de a-i comunica salariatului numărul şi data înregistrării.
(3) Petițiile neînregistrate, fără date de identificare sau fără semnătură originală nu sunt considerate valide și se clasează.
Art. 60. (1) Grădinița cu program normal și prelungit ”Nicholas Kindergarten”  va comunica răspunsul în scris în termen de maximum 30 de zile calendaristice de la înregistrare. Întârzierea nejustificată constituie abatere disciplinară.
(2) Conducerea poate solicita clarificări sau declanșa cercetări interne, fără a amâna termenul de răspuns.
Art. 61. (1) Salariatul poate sesiza instituțiile abilitate ale statului, în scris, privind aspecte legate de contractul de muncă. 
(2) Nu se sancționează salariatul care se adresează conducerii sau instituțiilor abilitate, cu excepția situațiilor în care fapta constituie abuz de drept.
Art. 62. Petițiile dovedite ca fondate protejează autorii acestora de orice măsuri punitive, indiferent de persoana sau structura vizată.
Art. 63. (1) Petițiile nefondate, care afectează prestigiul grădiniței sau al membrilor comunității instituționale, constituie abuz de drept.
(2) Se consideră, de asemenea, abuz de drept depunerea repetată – de mai mult de două ori – de către una şi aceeaşi persoană, de petiţii dovedite ca nefondate.
Art. 64. Abuzul de drept este considerat în unitate abatere disciplinară şi se sancţionează cu desfacerea disciplinară a contractului de muncă.

 Criteriile şi procedurile de evaluare profesională a salariaţilor

Art. 65. (1) Conducerea grădiniței realizează evaluarea activităţii desfăşurată pe parcursul unui an şcolar de personalul didactic şi didactic auxiliar este conformă cu prevederile Metodologiei de evaluare anuală a activității personalului didactic și didactic auxiliar, aprobată prin Ordinul  nr. 6143/2011, cu modificările și completările ulterioare
(2) Criteriile de evaluare ale personalului din Grădinița cu program normal și prelungit „Nicholas Kindergarten”, conţinute în Fișa de autoevaluare/ Raportul-cadru de evaluare sunt stabilite în baza legislației.
(3) Evaluarea personalului administrativ se realizează în perioada 1-31 ianuarie a fiecărui an, pentru anul calendaristic anterior.

CAPITOLUL XII
 Gestionarea, păstrarea și arhivarea portofoliului profesional al cadrului didactic în unitatea de învățământ – Grădinița cu Program Normal și Prelungit “NICHOLAS KINDERGARTEN”
   
  Art. 66. (1) Cadrele didactice din unitatea de învățământ au obligația de a întocmi și de a menține actualizat portofoliul profesional, în conformitate cu prevederile legale în vigoare, ale Regulamentului de organizare și funcționare al unității de învățământ și ale prezentului Regulament de ordine interioară.
(2) Portofoliul profesional constituie documentul care reflectă activitatea profesională, didactică, educativă și de dezvoltare profesională a cadrului didactic, precum și participarea acestuia la activitățile și proiectele desfășurate la nivelul unității de învățământ.
Art. 67. (1) Portofoliul profesional al cadrului didactic se actualizează permanent și, în mod obligatoriu, la începutul fiecărui an școlar.
(2) Actualizarea anuală a portofoliului profesional se realizează până la data de 15 octombrie, conform calendarului stabilit la nivelul unității de învățământ.
(3) Responsabilitatea pentru întocmirea, actualizarea, completarea și păstrarea documentelor din propriul portofoliu profesional revine fiecărui cadru didactic.
Art. 68. (1) Portofoliul profesional cuprinde documente relevante pentru activitatea profesională a cadrului didactic, inclusiv documente privind:
a) datele personale și identificarea profesională;
b) activitatea didactică de predare-învățare-evaluare;
c) activitățile complementare procesului de învățământ;
d) activitățile de management al grupei și sprijin acordat preșcolarilor;
e) dezvoltarea profesională și evoluția în cariera didactică;
f) activitatea metodică, științifică și participarea la proiecte și programe educaționale;
g) alte documente relevante pentru activitatea profesională, potrivit legislației în vigoare.
(2) Documentele componente ale portofoliului profesional se organizează în cadrul secțiunilor acestuia, cu respectarea criteriului cronologic, conform prevederilor aplicabile.
Art. 69. (1) Portofoliul profesional poate fi întocmit în format letric și/sau digital, în condițiile stabilite la nivelul unității de învățământ.
(2) Documentele portofoliului profesional în format digital se păstrează în spațiul electronic stabilit de conducerea unității, cu respectarea cerințelor privind securitatea, confidențialitatea și protecția datelor.
Art. 70. (1) Portofoliul profesional este supus verificării și evaluării, conform calendarului stabilit la nivelul unității de învățământ și prevederilor legale în vigoare.
(2) Verificarea portofoliilor profesionale se realizează de persoana/comisia desemnată prin decizie a directorului unității de învățământ.
(3) În cadrul verificării se urmăresc, după caz:
a) existența documentelor obligatorii;
b) respectarea structurii portofoliului;
c) actualizarea documentelor;
d) relevanța documentelor pentru activitatea profesională desfășurată;
e) participarea la activități de formare continuă;
f) autenticitatea și conformitatea documentelor.
Art. 71. (1) În situația constatării unor lipsuri sau neconformități în cuprinsul portofoliului profesional, cadrul didactic are obligația de a completa sau actualiza documentele în termenul stabilit de conducerea unității de învățământ.
(2) Nerespectarea obligațiilor privind întocmirea și actualizarea portofoliului profesional se soluționează potrivit prevederilor legale și regulamentelor aplicabile.
Art.  72. (1) Accesul la portofoliile profesionale este permis cadrului didactic titular al portofoliului, directorului unității de învățământ, persoanelor/comisiilor desemnate pentru verificare și altor persoane sau instituții abilitate potrivit legii.
(2) Personalul care are acces la portofoliile profesionale are obligația de a respecta caracterul confidențial al documentelor și prevederile aplicabile privind protecția datelor cu caracter personal.
Art. 73. (1) Portofoliile profesionale se verifică, la nivelul unității de învățământ, conform calendarului stabilit prin hotărârea Consiliului de administrație.
(2) Pentru monitorizarea portofoliilor profesionale, persoana/comisia desemnată realizează documentele de evidență și monitorizare stabilite la nivelul unității de învățământ.
Art. 74. Păstrarea, arhivarea și, după caz, eliberarea portofoliului profesional se realizează cu respectarea prevederilor legale și a procedurilor interne aplicabile la nivelul unității de învățământ.

 Formarea profesională

Art. 75. Grădinița cu program normal și prelungit „Nicholas  Kindergarten” are obligaţia de a asigura participarea la programe de formare profesională pentru toţi angajații.
Art. 76. Participarea la formarea profesională poate avea loc la iniţiativa grădiniței sau la iniţiativa salariatului.
Art. 77. (1) Formarea profesională a personalului didactic auxiliar și a personalului administrativ se realizează, pe cheltuiala angajatului, cu acordul și în baza aprobării prealabile a conducerii unității.
(2) Grădiniței nu îi incumbă obligația de a suporta financiar costurile cursurilor de perfecționare profesională, acestea fiind în responsabilitatea exclusivă a angajatului, cu excepția situațiilor în care conducerea decide în mod expres altfel.
(3) Grădiniței îi revine doar obligația de a asigura cadrul necesar participării la formarea profesională (concediu pentru formare profesională, conform legislației în vigoare), fără a avea obligații financiare în legătură cu aceste activități.
Art. 78. În cazul în care un angajat identifică un curs de formare profesională, relevant pentru activitatea unității, organizat de un terț, acesta poate solicita aprobarea conducerii pentru participare. Costurile de participare vor fi suportate integral de către angajat, unitatea rezervându-și dreptul exclusiv de a decide dacă acordă sau nu un sprijin financiar parțial.
Art. 79. Formarea continuă a personalului didactic
(1) Formarea continuă a cadrelor didactice reprezintă un ansamblu de activităţi având ca scop dezvoltarea competenţelor, cunoştinţelor şi expertizei individuale şi se realizează ca dezvoltare profesională şi evoluţie în carieră.
(2) Formarea continuă a personalului didactic poate cuprinde forme şi modalităţi diferite de dezvoltare profesională în funcţie de nivelul de competenţă profesională şi de specialitatea/domeniul de activitate.
(3) Dezvoltarea profesională a personalului didactic, precum şi a celui de conducere se realizează pe baza standardelor profesionale pentru profesia didactică.
Art. 80. Modalităţile principale de organizare a formării continue a personalului didactic și de conducere sunt:
− activităţile metodico-ştiinţifice şi psihopedagogice, realizate la nivelul grădiniței sau pe grupe de unităţi, respectiv catedre, comisii curriculum, şi cercuri pedagogice;
− sesiunile metodico-ştiinţifice de comunicări, simpozioane, schimburi de experienţă şi parteneriate educaţionale pe probleme de specialitate şi psihopedagogice;
− stagiile periodice de informare ştiinţifică de specialitate şi în domeniul ştiinţelor educaţiei;
− cursurile organizate de societăţi ştiinţifice şi alte organizaţii profesionale ale personalului didactic;
− cursurile de perfecţionare a pregătirii de specialitate, metodice şi psihopedagogice;
− cursurile de formare în vederea dobândirii de noi competenţe şi calităţii/ funcţii, conform standardelor de pregătire specifice;
− cursurile de pregătire a examenelor pentru obţinerea gradelor didactice;
− cursurile de pregătire şi perfecţionare pentru personalul de conducere, potrivit unor programe specifice;
− bursele de perfecţionare şi stagiile de studiu şi documentare, realizate în ţară şi în străinătate;
− cursurile postuniversitare de specializare;
− studiile universitare de masterat pentru cadrele didactice care au absolvit cu diploma de licenţa de 4 ani;
− programe postuniversitare;
− studiile universitare de doctorat;
− dobândirea de noi specializări didactice, diferite de specializarea/ specializările curentă/ e
Art. 81. Fiecare cadru didactic are obligaţia legală de a participa periodic la diferite forme de organizare a formării continue, astfel încât să acumuleze, în decursul a 5 ani școlari consecutivi de activitate la catedră (calculați de la data promovării examenului de definitivare în învățământ sau, după caz, a examenului de licențiere în cariera didactică), un minimum de 15 credite ECTS. 
Art. 82. Condiţia de formare se consideră îndeplinită de drept în condiţiile în care, în intervalul legal prevăzut, cadrul didactic s-a încadrat în una dintre următoarele situaţii:
a) obţinerea gradului didactic II sau a gradului didactic I, conform ordinului de ministru de validare a rezultatelor examenelor de acordare a gradelor didactice;
b) dobândirea unei noi specializări prin absolvirea unui program de studii universitare de licenţă;
c) absolvirea unui program de studii postuniversitare;
d) absolvirea unui program de studii postuniversitare de conversie profesională;
e) absolvirea unui program de studii universitare de masterat;
f) absolvirea studiilor universitare de doctorat;
g) absolvirea unui program de studii postdoctorale.
Art. 83. (1) Un rol important în identificarea nevoilor de formare o are Comisia pentru formare şi dezvoltare în cariera didactică, comisie cu caracter permanent care îşi desfăşoară activitatea la nivelul grădiniței.
(2) Comisia pentru formare și dezvoltare în cariera didactică (CFDCD) constituie baza de date privind numărul creditelor ECTS, inclusiv cele dobândite prin recunoaştere şi echivalare, acumulate de fiecare cadru didactic din unitatea de învăţământ.
(3) CFDCD actualizează anual, în perioada 1 septembrie - 31 octombrie, baza de date privind numărul creditelor ECTS, acumulate de fiecare cadru didactic pe parcursul anului şcolar precedent, până la data de 31 iulie.
Art. 84. Recunoaşterea, echivalarea şi validarea achiziţiilor dobândite de personalul didactic prin diferite programe şi forme de organizare a formării continue, la nivelul Grădiniței cu program normal și prelungit „Nicholas Kindergarten”,  se realizează de către Comisia pentru formare şi dezvoltare în cariera didactică.
Art. 85. Pentru actualizarea bazei de date privind numărul creditelor ECTS, inclusiv pentru recunoaşterea şi echivalarea creditelor profesionale transferabile, CFDCD colaborează cu Consiliul de Administraţie şi cu Consiliul Profesoral ale unităţii de învăţământ.
Art. 86. Formarea profesională a personalului administrativ
Formarea profesională a personalului didactic auxiliar și nedidactic are următoarele obiective principale:
a) adaptarea continuă la cerințele postului și ale locului de muncă;
b) obținerea sau completarea calificării profesionale necesare;
c) actualizarea și perfecționarea cunoștințelor și abilităților specifice ocupației de bază;
d) reconversia profesională, în funcție de schimbările socio-economice și de nevoile unității;
e) dobândirea de competențe avansate și utilizarea de metode și proceduri moderne în activitatea profesională;
f) sprijinirea promovării în muncă și dezvoltarea carierei profesionale.
Art. 87.  Formarea profesională a personalului didactic și didactic auxiliar se poate realiza prin următoarele forme:
a) participarea la cursuri sau programe de formare organizate de furnizori acreditați din țară sau din străinătate;
b) stagii de adaptare profesională la cerințele postului și ale locului de muncă;
c) stagii de practică, specializare sau perfecționare în țară și în străinătate;
d) formare individualizată, pe baza auto-studiului sau a participării la activități educaționale recunoscute;
e) cursuri, workshopuri sau alte forme de pregătire profesională convenite între Grădinița cu program normal și prelungit  „Nicholas Kindergarten” și angajat.
Art. 88. (1) Identificarea necesarului de formare profesională se realizează anual, de către șefii ierarhici pentru personalul didactic auxiliar și personalul nedidactic din subordine și de către conducerea unității.
(2) Conducătorii de compartiment completează necesarul de formare profesională din cadrul compartimentului din subordine și îl înaintează persoanei desemnate cu gestionarea procesului de formare profesională a personalului didactic auxiliar și nedidactic.

Protecția datelor cu caracter personal (GDPR)

Art. 89. Informații generale despre datele cu caracter personal.
Sunt considerate date cu caracter personal: nume, prenume; CNP; seria și nr. de la Cl/Pașaport; sexul; data și locul nașterii; cetățenia; semnătura; datele din actele de stare civilă; asigurări de sănătate și sociale; profesie; loc de muncă; formare profesională-diplome, studii; situația familială; detalii de contact - număr de telefon personal, adresă de email, adresa de domiciliu/reședință, etc.; permisul de conducere (în cazul șoferilor); date bancare; referințe/recomandări; accidente de muncă; publicații; date din Curriculum Vitae; imaginea fizică și vocea dvs., captate de camerele de supraveghere audio-video.
Art. 90. Categorii de persoane
Grădinița cu program normal și prelungit „Nicholas Kindergarten” prelucrează date cu caracter personal, în funcție de scopurile prevăzute la Art. 82, cu respectarea Regulamentului (UE) nr. 679/2016 (GDPR), pentru următoarele categorii de persoane:
a) copii antepreșcolari și preșcolari, părinți/reprezentanți legali ai acestora, alți membri ai familiei, viitori preșcolari, precum și personal didactic, auxiliar sau administrativ aflat în relații contractuale cu grădinița;
b) copii antepreșcolari și preșcolari, personal didactic, auxiliar și administrativ, precum și membrii familiilor acestora, care pot fi beneficiari ai programelor de protecție socială derulate de Ministerul Educației;
c) copii, personalul unității, vizitatori sau orice alte persoane care intră în sediul grădiniței, având în vedere existența sistemului de supraveghere audio-video;
d) orice persoană fizică sau juridică aflată în relații contractuale sau comerciale cu Grădinița cu program normal și prelungit „Nicholas Kindergarten”.
Art. 91. Scopul colectarii şi prelucrării 
(1) Conform Regulamentului (UE) nr. 679/2016 privind protecția datelor cu caracter personal, Grădinița cu program normal și prelungit „Nicholas Kindergarten” are obligația de a administra în condiții de siguranță și numai pentru scopurile declarate datele personale furnizate despre categoriile de persoane fizice prevăzute la Secțiunea „Categorii de persoane”.
(2) Scopul colectării și prelucrării datelor este:
· furnizarea serviciilor educaționale;
· realizarea de analize și statistici necesare managementului educațional;
· monitorizarea accesului persoanelor în spațiile unității;
· asigurarea securității persoanelor și a bunurilor prin sistemul de supraveghere audio-video instalat în unitate.
Art. 92. Motivaţia colectării şi prelucrării 
(1) Grădinița cu program normal și prelungit „Nicholas Kindergarten” colectează și prelucrează date cu caracter personal pentru a putea lua decizii corecte și coerente în managementul educațional și pentru a respecta cerințele legale din domeniul educației și al relațiilor de muncă.
(2) Datele obligatorii sunt necesare pentru:
· identificarea copiilor și a părinților/reprezentanților legali;
· înscrierea în învățământ și derularea activităților educaționale;
· evidența rezultatelor școlare și a actelor de studii;
· derularea raporturilor de muncă cu angajații;
· asigurarea securității persoanelor și a spațiilor prin monitorizare video.
(3) Refuzul de a furniza aceste date poate duce la imposibilitatea grădiniței de a iniția sau menține raporturile educaționale sau contractuale prevăzute de lege.
(4) Grădinița poate colecta și date suplimentare, precum adresa de e-mail sau numărul de telefon, pentru:
· îmbunătățirea comunicării cu copiii, părinții și reprezentanții legali;
· transmiterea de informații despre serviciile grădiniței;
· realizarea de sondaje statistice prin platforma Kinderpedia.
(5) Persoanele care își dau acordul pentru furnizarea acestor date opționale au dreptul să solicite oricând ștergerea lor din baza de date a grădiniței. Refuzul furnizării datelor opționale poate limita posibilitatea grădiniței de a transmite anumite informații sau de a comunica eficient.
Art. 93. Părţile care au acces la informaţiile cu caracter personal 
Datele cu caracter personal colectate de Grădinița cu program normal și prelungit „Nicholas Kindergarten” sunt utilizate exclusiv în scopurile declarate și pot fi comunicate numai următorilor destinatari:
· persoana vizată (copil, părinte/reprezentant legal, angajat);
· părinții sau reprezentanții legali ai persoanei vizate;
· angajații grădiniței, în măsura în care au un drept de acces justificat;
· persoane sau firme împuternicite de grădiniță să prelucreze date în numele său (ex.: platforma Kinderpedia, furnizori de servicii IT);
· autorități și instituții publice abilitate prin lege (instanțe judecătorești, poliție, organe de urmărire penală sau alte autorități competente).
Art. 94. Drepturile persoanelor a căror date personale sunt colectate şi/ sau prelucrate
(1) La cerere, Grădinița cu program normal și prelungit  „Nicholas Kindergarten” confirmă dacă prelucrează sau nu date personale, în mod gratuit. Unitatea se obligă să rectifice, să actualizeze, să blocheze, să şteargă sau să transforme în date anonime, în mod gratuit, datele a căror prelucrare nu este conformă cu prevederile Regulamentului U.E. nr. 679/2016.
(2) Conform Regulamentului U.E. nr. 679/2016, persoanele fizice beneficiază de dreptul de acces, de intervenție asupra datelor, dreptul de a nu fi supus unei decizii individuale și dreptul de a se adresa justiției. Totodată, persoanele au dreptul să se opună prelucrarii datelor personale care le privesc și să solicite ștergerea datelor, cu excepția situațiilor prevăzute de lege, când prelucrarea de către Grădinița cu program normal și prelungit „Nicholas Kindergarten” a datelor este obligatorie.
(3) Pentru exercitarea drepturilor prevăzute la alin. (2), persoanele ale căror date sunt prelucrate, se pot adresa unității cu o cerere scrisă, datată şi semnată, prin intermediul e-mailului office@nicholas.ro sau direct la sediul Grădiniței cu program normal și prelungit „Nicholas Kindergarten”.
Art. 95. Utilizarea mijloacelor de comunicare electronică în cadrul sarcinilor de serviciu
Angajații Grădiniței cu program normal și prelungit „Nicholas Kindergarten” vor utiliza exclusiv adresele de e-mail de serviciu pentru îndeplinirea sarcinilor profesionale. La încetarea contractului de muncă, angajatul are obligația de a preda unității toate datele și documentele de serviciu gestionate, asigurând astfel continuitatea activității și protecția datelor personale.
Art. 96. Încălcarea securității datelor cu caracter personal
(1) Angajații Grădiniței cu program normal și prelungit „Nicholas Kindergarten” care observă o încălcare a securității datelor cu caracter personal sau situații de vulnerabilitate vor notifica de urgență responsabilul prelucrării datelor cu caracter personal, în mod direct sau în scris, pe adresa de e-mail dedicată.
(2) Responsabilul cu protecția datelor va analiza situația și, dacă este cazul, va notifica Autoritatea Națională de Supraveghere a Prelucrării Datelor cu Caracter Personal, conform art. 33 din Regulamentul (UE) nr. 679/2016, luând totodată măsurile necesare pentru reducerea consecințelor incidentului.
Art. 97. Monitorizarea audio-video prin intermediul sistemelor de supraveghere
1) În cadrul Grădiniței cu program normal și prelungit „Nicholas Kindergarten” este utilizat un sistem de supraveghere audio-video, în condițiile legislației aplicabile, în scopul asigurării pazei și protecției copiilor, salariaților și celorlalte persoane aflate în unitate, precum și pentru protejarea bunurilor și prevenirea și cercetarea situațiilor de violență fizică sau psihică și a altor incidente produse în spațiul unității.
(2) Instalarea și funcționarea sistemului de supraveghere audio-video se realizează cu respectarea prevederilor Legii învățământului preuniversitar nr. 198/2023, cu modificările și completările ulterioare, ale Regulamentului (UE) 2016/679 (GDPR), ale Legii nr. 190/2018, precum și ale procedurii privind monitorizarea audio-video în cadrul unităților de învățământ preuniversitar.
(3) Sistemul de supraveghere audio-video funcționează în circuit închis și este administrat exclusiv de unitatea de învățământ, prin persoanele desemnate în acest scop. Accesul la sistem și la înregistrări este permis numai persoanelor autorizate, în condițiile legii.
(4) Accesul la înregistrările audio-video este permis numai persoanelor autorizate și numai în condițiile prevăzute de legislația aplicabilă, respectiv:
- instituțiilor și autorităților abilitate prin lege, la solicitarea acestora;
- conducerii unității de învățământ și persoanelor desemnate de aceasta, în situații justificate și în scopurile pentru care a fost instalat sistemul;
- altor persoane, numai în condițiile și limitele prevăzute de lege.
(5) Părinții sau reprezentanții legali ai copiilor nu au acces direct și permanent la sistemul de supraveghere audio-video și nu pot vizualiza în timp real imaginile transmise de camere. În cazul producerii unui incident sau al unei situații care necesită verificarea înregistrărilor, părintele sau reprezentantul legal poate solicita, în condițiile legii, vizualizarea înregistrărilor relevante printr-o cerere scrisă și motivată, cu aprobarea directorului.
(6) Este interzisă copierea, descărcarea, transmiterea, publicarea, distribuirea sau punerea la dispoziția unor terțe persoane a înregistrărilor audio-video în afara situațiilor și procedurilor prevăzute de lege.
(7) Camerele de supraveghere pot fi amplasate numai în spațiile permise de legislația aplicabilă, respectiv în sălile de grupă/clasă, pe holuri, în exteriorul clădirilor și în alte spații prevăzute de lege, cu excepția grupurilor sanitare și a vestiarelor.
(8) Înregistrările audio-video sunt păstrate în condiții de siguranță și confidențialitate pentru o perioadă de 30 de zile, după care sunt șterse automat, cu excepția situațiilor temeinic justificate în care perioada de păstrare se prelungește până la finalizarea cercetărilor privind sesizările formulate.
(9) Înregistrările audio-video sunt utilizate exclusiv în scopurile pentru care a fost instalat sistemul și nu pot fi utilizate pentru evaluarea profesională a personalului didactic sau pentru alte scopuri incompatibile cu scopul monitorizării.
(10) Încălcarea dreptului la protecţia datelor cu caracter personal se sancţionează conform legii.
(11) Înregistrarea activității didactice prin alte mijloace decât sistemul de supraveghere audio-video este permisă numai în condițiile prevăzute de legislația în vigoare. Sistemul de supraveghere audio-video nu va fi utilizat pentru înregistrarea activității didactice în scopul evaluării profesionale a personalului.
(12) Personalul unității, părinții/reprezentanții legali și celelalte persoane vizate sunt informate cu privire la existența sistemului de supraveghere audio-video și la prelucrarea datelor cu caracter personal, potrivit prevederilor legale aplicabile.
[bookmark: _Toc169200149][bookmark: _Toc169248712][bookmark: _Toc169252078][bookmark: _Toc169253884](13) Orice acces neautorizat, utilizare necorespunzătoare, divulgare sau transmitere nelegală a înregistrărilor audio-video constituie abatere și, după caz, poate atrage răspunderea disciplinară, contravențională sau penală, în condițiile legii.
CAPITOLUL XV
  Reglementări privind fumatul în unitatea de învățământ

Art. 98. Prezentul capitol asigură punerea în aplicare a prevederilor Legii nr. 64/2024 pentru modificarea şi completarea unor acte normative din domeniul produselor din tutun.
Art. 99. (1) Se interzice complet fumatul în Grădinița  cu program normal și prelungit „Nicholas Kindergarten”, în toate spaţiile publice închise, spațiiile închise de la locul de muncă, mijloacele de transport a copiilor și în locurile de joacă pentru copii.
(2) În sensul prezentelor prevederi, prin:
a) fumat se înţelege inhalarea voluntară a fumului rezultat în urma arderii tutunului conţinut în ţigarete, ţigări de foi, cigarillos şi pipe;
b) spaţiu public închis se înţelege orice spaţiu accesibil publicului sau destinat utilizării colective, cu acoperiş, plafon sau tavan şi care este delimitat de cel puţin doi pereţi, indiferent de natura acestora sau de caracterul temporar sau permanent;
c) spaţiu închis de la locul de muncă se înţelege orice spaţiu care are un acoperiş, plafon sau tavan şi care este delimitat de cel puţin doi pereţi, indiferent de natura acestora sau de caracterul temporar sau permanent, aflat într-un loc de muncă, astfel cum este definit în Legea securităţii şi sănătăţii în muncă nr. 319/2006, cu modificările și completările ulterioare.
d) mijloc de transport se înţelege orice vehicul utilizat pentru transportul copiilor;
e) loc de joacă pentru copii se înţelege orice spaţiu închis sau în aer liber, destinat utilizării de către copii.
(3) În spaţiile prevăzute la alin. (1) și (2) este interzisă inclusiv utilizarea ţigaretei electronice.
(4) Spaţiile menţionate vor fi marcate cu indicatoare prin care se indică «Fumatul interzis», prin folosirea simbolului internaţional, respectiv ţigareta barată de o linie transversală.
Art. 100. Conform Legii nr. 349/2002 pentru prevenirea şi combaterea efectelor consumului produselor din tutun, cu modificările și completările ulterioare, se interzice complet fumatul în unitatea de  învăţământ.
Art. 101. (1) Constituie abatere disciplinară gravă încălcarea dispoziţiilor reglementate mai sus.
(2) Unitatea de învățământ asigură aplicarea prevederilor care se vor stabili prin Regulamentul-cadru de organizare şi funcţionare a unităţilor de învăţământ preuniversitar.

CAPITOLUL XVI
[bookmark: _Hlk144833361][bookmark: _Hlk221028614]Identificarea și raportarea suspiciunilor și faptelor de violență, inclusiv a celor de violență psihologică - bullying și cyberbullying (managementul cazurilor de violență) în Grădinița cu program normal și prelungit ”Nicholas  Kindergarten” 

Art. 102. (1) Violenţa asupra ante/prescolarilor este o formă de violență asupra copilului și reprezintă un concept integrator pentru diversele forme de abuz fizic, verbal, emoțional, sexual, neglijare, exploatare sexuală, trafic, violență prin internet etc. Această formă de violență include violența între egali, respectiv între prescolari. 
(2) De asemenea, violența asupra ante/prescolarilor cuprinde forme de rele tratamente comise de către adulți aflați în poziție de răspundere, putere ori în relație de încredere cu copilul, care produc vătămare asupra sănătății acestuia şi îi pun în pericol dezvoltarea, demnitatea şi moralitatea. Rareori se constată forme unice de violență asupra copilului, de regulă, situațiile sunt complexe (abuz fizic și emoțional, abuz fizic, sexual și emoțional ș.a.m.d.). Pentru o abordare simplificată a intervenției, se selectează cea mai gravă formă pe care a suferit-o copilul, eventual, cea care se constituie și în infracțiune, însă planificarea măsurilor de sprijin se va adresa tuturor formelor.
 Art. 103. Semnalarea unei situații de violență este procesul prin care o situație de acest gen, manifestată asupra unui copil/cadru didactic, este adusă de cadrul didactic la cunoștința autorităților abilitate să ia măsuri în interesul atât al copilului victimă, al copilului martor cât și al copilului autor al actului de violență, urmând ca acestea să asigure sau să faciliteze accesul la servicii specializate, în vederea reabilitării stării de sănătate fizică şi psihică.
Art. 104. Managementul de caz este un proces care implică parcurgerea de către o echipă multidisciplinară şi interinstituțională a unor etape de lucru interdependente, precum identificarea, semnalarea, investigarea situației de violență, planificarea măsurilor de sprijin și sancțiunilor, planificarea măsurilor de prevenire secundară, furnizarea serviciilor specializate, monitorizarea şi reevaluarea periodică a progreselor înregistrate, a măsurilor și sancțiunilor, precum şi etapa de închidere a cazului.
Art. 105. Bullyingul se referă la acţiuni fizice, verbale, relaţionale şi/sau cibernetice săvârşite cu intenţie, care implică un dezechilibru de putere, au ca urmare atingerea demnităţii ori crearea unei atmosfere de intimidare, ostile, degradante, umilitoare sau ofensatoare, îndreptate împotriva unei persoane sau a unui grup de persoane şi vizează aspecte de discriminare şi excludere socială legate de apartenența la o anumită rasă, naționalitatea, etnie, religie, categorie socială sau la o categorie defavorizată ori de convingerile, sexul sau orientarea sexuală, caracteristicile personale, acţiune sau serie de acţiuni, comportamente ce se desfăşoară în unităţile de învăţământ şi în toate spaţiile destinate educaţiei şi formării profesionale. Sunt excluse termenului de violenţă psihologică – bullying: relațiile violente dintre adulţi şi copii şi relaţiile violente între adulţi, în cadrul unităţii de învăţământ.
Art. 106. Cyberbullyingul este o formă de bullying manifestat asupra unui copil, prin mijlocirea tehnologiei digitale în mediul online, prin diverse rețele de socializare, prin intermediul platformelor de telefonie mobilă pentru schimburi de mesaje sau prin platformele de jocuri interactive și de rețea desfășurate online. Spre deosebire de caracterul repetitiv al violenței psihologice, bullying manifestată în mediul offline de către un copil în relație cu unul sau mai mulți copii, cyberbullyingul are un caracter permanent și are scopul de a speria, înfuria sau umili pe cei vizați, făcând ca impactul negativ asupra victimei să fie foarte mare. Exemple de cyberbullying pot fi: transmiterea de mesaje răutăcioase și/sau amenințătoare, răspândirea de zvonuri, minciuni, mesaje sau fotografii cu scopul discreditării sau dezvăluirea de secrete, transmiterea de mesaje negative pe telefonul altei persoane, atât SMS-uri, cât și mesaje trimise prin intermediul unor aplicații online, de cele mai multe ori sub identitate falsă sau ascunsă; crearea de spații virtuale (website, blog, cont de Facebook) cu conținuturi în care altcineva este ridiculizat (filme, desene, fotografii, texte); spargerea și utilizarea contului de e-mail al altei persoane și folosirea identității acesteia pentru a trimite mesaje sau materiale de amenințare menite să producă suferință; excluderea deliberată a altei persoane din liste de mailing sau grupuri de comunicare online; folosirea parolei altei persoane pentru a-i modifica profilul pe rețele de socializare sau pentru a posta în numele acesteia conținuturi și mesaje jignitoare la adresa altora.
Art. 107. Personalul Grădiniței cu program normal și prelungit ”Nicholas  Kindergarten”  este obligat să asigure și să informeze ante/prescolarii, părinții/reprezentanții legali privind posibilitatea de a raporta situațiile de violență/corelate prin metode confidențiale (e-mail la adresa gradinitei – office@nicholas.ro, note de relații), respectiv posibilitatea de a adresa direct o sesizare scrisă educatorului, conducerii Grădiniței cu program normal și prelungit ”Nicholas  Kindergarten”  sau prin fișa de identificare a violenței psihologice – bullying în mediul școlar. 
Art. 108. (1) Sesizarea faptelor de violență și a suspiciunilor privind consumul de droguri și alte abateri de la normele de bună conduită poate fi făcută anonim, prin utilizarea următoarelor modalități:
· cutia fizică de sesizări — amplasată într-un loc accesibil și vizibil din incinta unității de învățământ, destinată colectării sesizărilor anonime. În acest caz, unitatea de învățământ pune la dispoziția personalului și părinților ante/preșcolarilor formulare de sesizare anonimă; 
· formularul electronic - disponibil pe site-ul unității de învățământ – www.nicholas.ro acesta permite transmiterea sesizărilor în mod anonim; 
· adresă de e-mail dedicată – office@nicholas.ro- permite transmiterea mesajelor anonime printr-un canal electronic securizat, care nu salvează adresa de e-mail a persoanei care a formulat sesizarea, la solicitarea acesteia. 
(2) În cazul în care sesizarea suspiciunilor și a cazurilor de violență este făcută prin utilizarea modalităților prevăzute la alin. (1), cu indicarea datelor de identitate, persoana care a formulat-o are dreptul de a cere anonimizarea/asigurarea confidențialității identității.
Art. 109. Faptele care pot fi semnalate anonim includ, dar nu se limitează la:
a) cazurile de violență între ante/preșcolari săvârșite în mediul școlar;
b) cazurile de violență asupra preșcolarilor săvârșite de membri ai personalului unității de învățământ în mediul școlar;
c) cazurile de violență asupra personalului unității de învățământ săvârșite în mediul școlar;
d) suspiciunea de consum de substanțe psihoactive (droguri);
e) existența situațiilor de tipul: suspiciune de port sau folosire, fără drept, de obiecte periculoase; suspiciune de implicare în alte infracțiuni - furt, tâlhărie;
f) cazurile de suspiciune de violență comisă asupra copilului în afara mediului școlar.
Art. 110. (1) Toate sesizările anonime care au ca obiect faptele prevăzute mai sus sunt analizate de către Comisia pentru prevenirea și combaterea violenței, a faptelor de corupție și discriminării în mediul școlar și promovarea interculturalității, denumită în continuare CPCV, constituită la nivelul unității de învățământ.
(2) CPCV analizează sesizarea și investighează, în acord cu Procedura privind managementul cazurilor de violență asupra antepreșcolarilor/preșcolarilor/elevilor și personalului unității de învățământ, precum și al altor situații corelate în mediul școlar și al suspiciunii de violență asupra copiilor în afara mediului școlar, aprobată prin Ordinul ministrului educației nr. 6235/2023, cu modificările ulterioare, pentru a lua măsurile necesare/adecvate, cu respectarea principiului confidențialității și respectarea datelor personale conținute de sesizări.
(3) CPCV întocmește rapoarte periodice cu privire la măsurile adoptate și urmărește modul de implementare a acestora.
(4) În situațiile în care faptele de violență/suspiciunile semnalate depășesc competențele 
și atribuțiile membrilor CPCV, va fi solicitată implicarea altor instituții abilitate, conform legislației în vigoare.
Art. 111. (1) În cazul în care se cunoaște identitatea persoanei care efectuează sesizarea, se iau măsuri de anonimizare a identității acesteia.
(2) Identitatea persoanei este cunoscută doar de către directorul unității de învățământ, respective persoana/persoanele desemnată/desemnate de acesta să aibă acces la cutie și/sau la e-mailul dedicat.
(3) Ulterior anonimizării, sesizarea se transmite spre soluționare CPCV. Orice demers de identificare sau de intimidare a persoanei care sesizează va fi considerat abatere disciplinară și va atrage sancțiuni conform legii.
(4) Orice represalii sau discriminări la care sunt supuse persoanele care semnalează fapte de violență, în cazul în care numele acestora devine cunoscut sau acestea declară în public că au semnalat faptele respective, sunt considerate abateri disciplinare și vor atrage sancționarea persoanelor care se fac vinovate conform legii.
Art. 112. (1) Mecanismul de sesizare anonimă urmează să fie inclus în regulamentul de ordine interioară al Grădiniței cu program normal și prelungit ”Nicholas  Kindergarten”  și publicat pe site-ul unității de învățământ. 
(2) Grădinița cu program normal și prelungit ”Nicholas  Kindergarten”  se asigură că orice persoană interesată are acces la modalitățile de sesizare. Prevederile prezentei proceduri vor fi diseminate periodic, prin diverse mijloace, către personalul Grădiniței  cu program normal și prelungit ”Nicholas  Kindergarten” și către familiile ante/preșcolarilor. 
(3) Informațiile referitoare la modalitățile de sesizare sunt distribuite către personalul unității de învățământ și familiile ante/preșcolarilor periodic, iar aceștia vor fi încurajați constant să le utilizeze atunci când este cazul.
Art. 113. În situația în care fapta de violență este raportată de ante/prescolari, personalul Grădiniței cu program normal și prelungit ”Nicholas  Kindergarten”  are obligația să asculte copiii cu răbdare, calm și să îi protejeze împotriva oricărei forme de discriminare sau răzbunare din partea celorlalți. Personalul Grădiniței cu program normal și prelungit ”Nicholas  Kindergarten” folosește un limbaj adecvat gradului de maturitate și gradului de vulnerabilitate al persoanelor implicate. Personalul Grădiniței cu program normal și prelungit ”Nicholas  Kindergarten”  nu folosește un limbaj/ton acuzator, interogator, intimidant, umilitor, învinovățitor. Personalul Grădiniței  cu program normal și prelungit ”Nicholas  Kindergarten” nu va întreprinde nicio acțiune care să aducă atingere demnității persoanelor implicate. 
Art. 114. La locul săvârșirii faptei, personalul Grădiniței cu program normal și prelungit ”Nicholas  Kindergarten”   are obligația să elimine riscurile, să asigure asistență medicală, dacă e necesar, și să le redea prescolarilor sentimentul de siguranță fizică și emoțională. Pentru prevenirea revictimizării, intervievarea repetată a victimei/victimelor este interzisă. În funcție de gravitatea cazului, intervievarea persoanelor implicate este realizată de reprezentanții poliției, DGASPC sau ai unității de învățământ.
Art. 115. Personalul gradinitei este obligat să comunice cu părinții/reprezentanții legali despre situația de violență/corelată în absența ante/preșcolarului, în prezența consilierului și/sau mediatorului școlar, într-un spațiu care asigură confidențialitatea celor implicați.
Art. 116. Personalul didactic este obligat să păstreze confidențialitatea cu privire la identitatea persoanelor implicate în situația de violență – autori și victime – respectiv a celor implicați în situațiile corelate.
Art. 117. La nivelul Grădiniței cu program normal și prelungit ”Nicholas  Kindergarten” se stabilesc măsuri de sprijin și sancțiuni prevăzute de lege pentru persoanele implicate. Personalul Grădiniței cu program normal și prelungit ”Nicholas  Kindergarten” se asigură că: 
a) măsurile de sprijin și sancțiunile se stabilesc în raport cu gravitatea cazului, pentru înlăturarea cauzelor și efectelor;
b) măsurile de sprijin și sancțiunile sunt adecvate nevoilor de dezvoltare și integrare socială a persoanelor implicate;
c) măsurile de sprijin și sancțiunile sunt adecvate nevoilor de reintegrare și/sau reabilitare socială a persoanelor implicate.
Art. 118. (1) În paralel cu managementul de caz, directorul Grădiniței cu program normal și prelungit ”Nicholas  Kindergarten”  convoacă și solicită Comisiei pentru prevenirea și eliminarea violenței, a faptelor de corupție și discriminării în mediul școlar și promovarea interculturalității să analizeze factorii care au condus la săvârșirea faptelor și să realizeze planuri pe termen scurt, mediu și lung, de prevenire și combatere a fenomenului.
	(2) În această analiză, Comisia pentru prevenirea și eliminarea violenței, a faptelor de corupție și discriminării în mediul școlar și promovarea interculturalității valorifică rezultatele demersurilor de până la acel moment ale consilierului școlar, mediatorului școlar (dacă există), educatorilor/profesorilor de învățământ prescolar, managerului de caz (dacă există) și ale altor profesioniști implicați.
CAPITOLUL XVII
Dispoziţii Finale

Art. 119. (1) Prezentul Regulament de ordine interioară a fost aprobat prin hotărârea Consiliului de Administraţie al Grădiniței cu program normal și prelungit „Nicholas Kindergarten”, după consultarea Consiliului Profesoral, a Consiliului reprezentativ al părinţilor şi intră în vigoare de la data aprobarii lui in Consiliul de Administratie. 
(2) Grădinița  cu program normal și prelungit „Nicholas Kindergarten”, aduce la cunoştinţa fiecărui angajat prevederile prezentului regulament și face dovada îndeplinirii acestei obligaţii. Prezentul regulament este publicat pe site-ul unității de învățământ și afișat la avizierul grădiniței.
(3) Regulamentul de ordine interioară îşi produce efectele faţă de salariat de la momentul luării la cunoştinţă a acestuia.
(4) Regulamentul de ordine interioară poate fi modificat şi completat în cazul în care conţine dispoziţii contrare normelor legale în vigoare sau dacă necesităţile interne ale grădiniței o cer. 
(5) Prevederile prezentului Regulament de ordine interioară se completează, după caz, cu proceduri, dispoziții și regulamente ulterioare, care devin parte integrantă a acestuia.
(6) Prezentul regulament se pune la dispoziţia permanentă a personalului din Grădinița cu program normal și prelungit „Nicholas Kindergarten”.
Art. 120. (1) Orice persoană interesată poate sesiza conducerea Grădiniței cu program normal și prelungit „Nicholas Kindergarten”, cu privire la dispoziţiile regulamentului intern, în măsura în care face dovada încălcării unui drept al său.
Art. 121. Alte dispoziții
(1) Săptămânal, vinerea, se va întocmi meniul de către comisia formată din: asistenta medicală, administrator, bucătar, urmărindu-se respectarea întocmai a meniurilor aprobate.
(2) Supravegherea permanentă a copiilor în grupurile sanitare și în timpul deplasării pe scări.
(3) În cazul producerii unor accidente la grădiniță în rândul copiilor, educatoarea/profesorul grupei are obligația să anunțe imediat asistenta medicală, părintele și conducerea unității.
(4) Fiecare cadru didactic are obligația de a îndeplini sarcina de profesor de serviciu pe grădiniță, conform graficului stabilit la începutul anului.
(5) Profesorul de serviciu este prezent în grădiniță cu 5 minute înainte de sosirea copiilor în grădiniță și părăsește grădinița după plecarea ultimului copil.

